**အပိုင်း (၁)**

**အဆိုပြုစီမံကိန်း**

**အစီရင်ခံစာတင်ပြခြင်း**

၁။ သစ်လွင်သောစိတ်ကူးကုမ္ပဏီလီမိတက်မှ မန္တလေးတိုင်းဒေသကြီး၊ ပြင်ဦးလွင်ခရိုင်၊ စဉ့်ကူးမြို့နယ်၊ ရှောက်ပင်ရိုးကျေးရွာအုပ်စု၊ သရက်ချောင်းဒေသရှိ မြေဧရိယာ(၂၀)ဧက၊ (SGU-273)တွင် ရွှေသတ္တုတူးဖော်ထုတ်လုပ်ခြင်းလုပ်ငန်းအတွက် အောက်ပါအတိုင်းတင်ပြ ပြန်ကြား ခဲ့သည့် ပတ်ဝန်းကျင်စီမံခန့်ခွဲမှုအစီအစဉ် (Environmental Management Plan - EMP) များမှ အပိုဒ်ခွဲ(င) ဖြင့် ပြင်ဆင်တင်ပြလာသည့် ပတ်ဝန်းကျင်စီမံခန့်ခွဲမှုအစီအစဉ်(EMP)ကို ပတ်ဝန်းကျင် ထိန်းသိမ်းရေးဆိုင်ရာလိုက်နာဆောင်ရွက်မှုသက်သေခံလက်မှတ် (Environmental Compliance Certificate – ECC) ထုတ်ပေးခြင်းဖြစ်ပါသည်-

(က) အမှတ်(၂)သတ္တုတွင်းလုပ်ငန်း၏ (၁၇-၇-၂၀၁၈) ရက်စွဲပါ စာအမှတ်၊ ၁၃၇၀/ ရွှေဖက်စပ် (သစ်လွင်သောစိတ်ကူး-EMP)/၂၀၁၈

(ခ) ပတ်ဝန်းကျင်ထိန်းသိမ်းရေးဦးစီးဌာန၏ (၁၅-၁၀-၂၀၁၈) ရက်စွဲပါစာအမှတ်၊ အီးအိုင်အေ-၂/သတ္ထု(၁၅၀၈/၂၀၁၈)

(ဂ) အမှတ်(၂) သတ္တုတွင်းလုပ်ငန်း၏ (၅-၁၂-၂၀၁၈) ရက်စွဲပါ စာအမှတ်၊ ၂၄၀၂/ ရွှေဖက်စပ် (သစ်လွင်သောစိတ်ကူး-EMP)/၂၀၁၈

(ဃ) ပတ်ဝန်းကျင်ထိန်းသိမ်းရေးဦးစီးဌာန၏ (၁၁-၄-၂၀၁၉) ရက်စွဲပါစာအမှတ်၊ အီးအိုင်အေ-၂/သတ္ထု(၇၈၆/၂၀၁၉)

(င) အမှတ်(၂)သတ္တုတွင်းလုပ်ငန်း၏ (၁၃-၅-၂၀၁၉) ရက်စွဲပါ စာအမှတ်၊ ၁၁၆၄/ ရွှေဖက်စပ်(သစ်လွင်သောစိတ်ကူး)/၁၉

**စီမံကိန်းအဆိုပြုသူ**

၂။ သစ်လွင်သောစိတ်ကူးကုမ္ပဏီလီမိတက်၊ တိုက်(၁၂)၊ အခန်း(၁)၊ ရွှေဂုံရိပ်မွန်၊ ကိုယ့်မင်း ကိုယ့်ချင်းရပ်ကွက်၊ ဗဟန်းမြို့နယ်၊ ရန်ကုန်မြို့၊ ဖုန်း - ၀၁ ၅၅၂၇၅၆။

**စီမံကိန်းဆောင်ရွက်ပုံအဆင့်ဆင့်**

၃။ အဆိုပြုစီမံကိန်း မြေဧရိယာ (၂၀) ဧကလုပ်ကွက်တွင် မြေအောက်သတ္တုတူးဖော်ခြင်း (Underground Mining) စနစ်ဖြင့် ၄' x ၄' စိုက်ကျင်း (Vertical Shaft) တူး၍ ရွှေပါဝင်သော သလင်းကြောများ (Quartz Veins) ကိုရောက်ရှိပါက လှိုဏ်တူးခြင်း (Adit)၊ တူးဖော်ထုတ်လုပ် မည်ဖြစ်ကြောင်း၊ ရွှေပါဗြုန်းကြော (Veins) များကို မြေအောက်တွင်ယမ်းခွဲထုတ်ယူပြီး ဝန်ချီစက် ဖြင့်မြေပေါ်သို့ ထုတ်ယူမည်ဖြစ်ကြောင်း၊ ထုတ်ယူရရှိသည့် ရွှေပါဗြုန်းများကို Jaw Crusher၊ Grinding၊ Pulverizer တို့ဖြင့် အမှုန့်ကြိတ်ခွဲခြင်း၊ ဗြုန်းမှုန့်များကို ၁၀' x ၁၀' x ၆' အင်ဝိုင်း လှည့်ကန် (မုံကန်) တွင် ပထမ အဆင့်ထုထည်လျော့ချခြင်း၊ ပထမအင်ဝိုင်းလှည့်ကန်မှ ထွက်ရှိ လာသည့် Oxidized Gold နှင့် Free Gold များကို ၁၀' x ၁၀' x ၆' ဒုတိယအင်ဝိုင်း လှည့်ကန်တွင် ပြဒါးဖြင့်ဖမ်းယူခြင်းနှင့် ရွှေကြမ်းထုတ်ယူခြင်း (Amalgamation) ဆောင်ရွက်ကြောင်း၊ Sulphide Gold များကို ဆိုင်ယာနိုက်နည်းစဉ် (Cyanidation) ဖြင့်ထုတ်ယူကြောင်း၊ ရွှေကျိုချက်သန့်စင် ခြင်း(Smelting & Refining) ကိုလုပ်ကွက်အတွင်းဆောင်ရွက်ခြင်းမရှိကြောင်းဖော်ပြထားပါသည်။

**အခြေခံအဆောက်အအုံနှင့်ကုန်ကြမ်းပစ္စည်းများ**

၄။ **အသုံးပြုအခြေခံအဆောက်အအုံ။** အောက်ဖော်ပြပါ အခြေခံအဆောက်အအုံများ ဆောက်လုပ်မည်ဖြစ်ကြောင်း ဖော်ပြပါရှိပါသည်-

|  |  |  |  |
| --- | --- | --- | --- |
| (က) | ရုံးခန်း | ၂၀' x ၁၅' x ၁၅' | (၁) လုံး |
| (ခ) | ဝန်ထမ်းအိမ်ရာ | ၃၀' x ၂၀' x ၁၅' | (၂) လုံး |
| (ဂ) | လုပ်သားအိမ်ရာ | ၄၀' x ၂၀' x ၁၅' | (၁) လုံး |
| (ဃ) | စားဖိုဆောင် | ၄၀' x ၂၀' x ၁၅' | (၁) လုံး |
| (င) | ပစ္စည်းသိုလှောင်ရုံ | ၂၀' x ၁၅' x ၂၀' | (၁) လုံး |
| (စ) | ဆေးပေးခန်း | ၂၀' x ၁၅' x ၁၅' | (၁) လုံး |
| (ဆ) | ဓာတုပစ္စည်း သိုလှောင်ခန်း | ၂၅' x ၁၅' x ၂၀' | (၁) လုံး |
| (ဇ) | ရေလောင်းအိမ်သာ | ၄' x ၄' x ၇' | (၃) လုံး |
|  |  |  |  |

၅။ **အသုံးပြုစက်ယန္တရား။** အောက်ဖော်ပြပါ စက်ယန္တရားများသုံးစွဲမည်ဖြစ်ကြောင်း ဖော်ပြ ပါရှိပါသည် -

(က) Air Compressor with engine (25-30 hp) - ၁ လုံး

(ခ) Jack-hammer(Air Gun)(25mm-DrIII) - ၂ လုံး

(ဂ) Watering Pump(15mm-Discharge) - ၂ လုံး

(Submersilde Pump)with engine(1-2 hp)

(ဃ) Blowerfan with motor(3 hp) - ၁ လုံး

(င) Dynemo (15 Kw)with engine(28-30 hp) - ၂ လုံး

(စ) Jaw crucher with engine (25 hp) - ၁ လုံး

(ဆ) ၂၅ ဝီလီ - ၂ လုံး

(ဇ) ဝင့် ၅ ကောင် - ၁ လုံး

(ဈ) ထော်လာဂျီယာဉ် - ၁ စီး

(ည) သယ်ပို့ယာဉ် - ၁ စီး


၆။ **အသုံးပြုကုန်ကြမ်းပစ္စည်း။** အသုံးပြုကုန်ကြမ်းအနေဖြင့်တစ်နှစ်ခန့်မှန်းယမ်း (သို့မဟုတ်) ANFO (၁.၂) တန်ခန့်၊ စနက်တံ (၁၈၀၀၀) ခု၊ အနှေးယမ်းကြိုး (၅၀၀၀) မီတာခန့်၊ အမြန် ယမ်းကြိုး (၁၂၅၀၀) မီတာခန့်နှင့် အောက်ဖော်ပြပါဓာတုပစ္စည်းများသုံးစွဲမည်ဖြစ်ကြောင်း ဖော်ပြ ပါရှိပါသည် -

|  |  |  |  |
| --- | --- | --- | --- |
| **စဉ်** | **ဓါတုပစ္စည်းအမည်** | **ဗြုန်းတစ်တန် အတွက် ခန့်မှန်းလိုအပ်ချက်** | **ဗြုန်းတန်(၃၀၀)အတွက် ခန့်မှန်းလိုအပ်ချက်** |
| (က) | ဆိုင်ယာနိုက် | ၂၀ ကျပ်သား | ၆၀၀၀ ကျပ်သား |
| (ခ) | ပြဒါး | ၂ ကျပ်သား | ၆၀ ကျပ်သား |


**စီမံကိန်းတည်နေရာ**

၇။ **အောက်ဖော်ပြပါစီမံကိန်းဧရိယာအတွင်း လုပ်ငန်းဆောင်ရွက်မည် ဖြစ်ကြောင်း ဖော်ပြပါရှိ ပါသည်-**

|  |  |  |
| --- | --- | --- |
| Point | Latitude | Longitude |
| A | 22º 42' 12.8'' N | 96º 01' 27.8'' E |
| B | 22º 42' 18.7'' N | 96º 01' 29.2'' E |
| C | 22º 42' 30.3'' N | 96º 01' 36.2'' E |
| D | 22º 42' 24.1'' N | 96º 01' 42.3'' E |



**ပြင်ဦးလွင်ခရိုင်၊ စဉ့်ကူးမြို့နယ်၊ ရှောက်ပင်ရိုးကျေးရွာအုပ်စု၊ သရက်ချောင်းဒေသရှိ SGU-273 လုပ်ကွက်တည်နေရာပြမြေပုံ**



**A**

**B**

**C**

**D**

**Index**

A N 22º42'12.8" E 96º 01' 27.8" C N 22º 42' 30.3" E 96º 01' 36.2"

B N 22º 42' 18.7" E 96º 01' 29.2" D N 22º 42' 24.1" E 96º 01' 42.3"

အပိုင်း (၂)

**စည်းကမ်းချက်များ**

ဤစည်းကမ်းချက်များကို ပတ်ဝန်းကျင်နှင့် လူမှုဆိုင်ရာဆိုးကျိုး သက်ရောက်မှုများကို ကြိုတင်ကာကွယ်ရေး၊ အနိမ့်ဆုံးဖြစ်စေရေးနှင့် ထိခိုက်မှုများကို ပြန်လည်ကုစားရေး ဆောင်ရွက် ပေးရန်၊ စီမံကိန်းအဆိုပြုသူ၏ စီမံကိန်းကတိကဝတ်များနှင့် လိုက်နာထမ်းဆောင်ရမည့် တာဝန်များကို အတည်ပြုရန်၊ လက်ခံနိုင်သော ပတ်ဝန်းကျင်အရည်အသွေး ဖြစ်စေရေးအတွက် စံချိန်စံညွှန်းများနှင့် အရည်အသွေး တိုင်းတာရေးနည်းလမ်းများ သတ်မှတ်ရန်၊ စောင့်ကြပ် ကြည့်ရှုခြင်းနှင့် အစီရင်ခံခြင်းတို့ကို ပုံမှန်ဆောင်ရွက်ရန်နှင့် စီမံကိန်းတွင် စဉ်ဆက်မပြတ် ဆောင်ရွက်သွားရမည့် ပတ်ဝန်းကျင်စီမံခန့်ခွဲရေးအစီအစဉ်တစ်ရပ်ကို ဆောင်ရွက်ရန်တို့အတွက် သတ်မှတ်ခြင်းဖြစ်သည်။

**အထွေထွေစည်းကမ်းချက်များ**

၁။ ပတ်ဝန်းကျင်ထိခိုက်မှုဆန်းစစ်ခြင်းဆိုင်ရာ လုပ်ထုံးလုပ်နည်း (၂၀၁၅)၏ အပိုဒ် (၁၀၂) အရ စီမံကိန်းလုပ်ငန်းများ ဆောင်ရွက်ရာတွင် စီမံကိန်းအဆိုပြုသူကိုယ်တိုင်ဖြစ်စေ၊ စီမံကိန်း ကိုယ်စားလုပ်ငန်းဆောင်ရွက်သော သို့မဟုတ် စီမံကိန်းအဆိုပြုသူမှခန့်အပ်၊ ငှားရမ်း၊ လုပ်ပိုင်ခွင့် ပေးအပ်ထားသော ကန်ထရိုက်တာများ၊ လက်ခွဲကန်ထရိုက်တာများ၊ အရာရှိများ၊ (လုပ်သား) ဝန်ထမ်းများ၊ ကိုယ်စားလှယ်များ၊ ကိုယ်စားပြုသူများနှင့် အကြံပေးပုဂ္ဂိုလ်များက ဖြစ်စေပြုလုပ်သော သို့မဟုတ် ပျက်ကွက်သောလုပ်ငန်းများအားလုံးအတွက်လည်းကောင်း၊ ဆိုးကျိုးထိခိုက်မှုအားလုံး အတွက် လည်းကောင်း စီမံကိန်းအဆိုပြုသူမှ ဥပဒေကြောင်းနှင့် ငွေရေး ကြေးရေးအရ အပြည့်အဝ တာဝန်ယူရမည်။ စီမံကိန်းအဆိုပြုသူသည် ပတ်ဝန်းကျင်ထိန်းသိမ်းရေးနှင့် လူမှုဆိုင်ရာ စည်းကမ်းချက်များအားလုံးကို အပြည့်အဝ အကောင်အထည်ဖော်ရမည်ဖြစ်ပြီး၊ ကန်ထရိုက်တာ များနှင့် လက်ခွဲကန်ထရိုက်တာများအားလုံးကိုလည်း သက်ဆိုင်ရာ ပတ်ဝန်းကျင်နှင့် လူမှုရေး ဆိုင်ရာ စံချိန်စံညွှန်းများ၊ နည်းလမ်းများနှင့်အခြားသတ်မှတ်ချက်များအားလုံးကို အပြည့်အဝ လိုက်နာဆောင်ရွက်စေရန် တာဝန်ရှိသည်။

**၂။ စီမံကိန်းအဆိုပြုသူသည်** အောက်ပါစာရွက်စာတမ်းများအပါအဝင် ဝန်ကြီးဌာနသို့တင်ပြ ထားသောစာရွက်စာတမ်း၊ အစီရင်ခံစာများနှင့်အညီ စီမံကိန်းကို အကောင်အထည်ဖော်ဆောင်ရွက် ရမည် -

(က) ၁၃-၅-၂၀၁၉ ရက်စွဲပါစာအမှတ်၊ ၁၁၆၄/ ရွှေဖက်စပ် (သစ်လွင်သောစိတ်ကူး)/၂၀၁၉ဖြင့် တင်ပြခဲ့သည့် ပတ်ဝန်းကျင်စီမံခန့်ခွဲမှုအစီအစဉ် (EMP) အခန်း (၈)ပါ ထိခိုက်နိုင်မှု များနှင့်လျော့ပါးစေရေးအတွက် ဆောင်ရွက်မှုအစီအစဉ်များနှင့် အခန်း (၁၁)ပါ စောင့်ကြပ်ကြည့်ရှုခြင်း အစီအစဉ်ပါအချက်များကို အကောင်အထည်ဖော်ဆောင်ရွက် ရမည်။

(ခ) ဝန်ကြီးဌာနသို့တင်သွင်းခဲ့သည် ပတ်ဝန်းကျင်စီမံခန့်ခွဲမှုအစီအစဉ် (EMP) နှင့် အစီ အစဉ်ခွဲများကို လိုက်နာဆောင်ရွက်ရမည်။

(ဂ) ပတ်ဝန်းကျင်ထိန်းသိမ်းရေးဆိုင်ရာလိုက်နာဆောင်ရွက်မှု သက်သေခံလက်မှတ်ပါ စည်းကမ်းချက်များကို လိုက်နာဆောင်ရွက်ရမည်။

(ဃ) ဝန်ကြီးဌာနသို့တင်သွင်းခဲ့သည် ပတ်ဝန်းကျင်ဆိုင်ရာနှင့် လူမှုရေးဆိုင်ရာ စောင့်ကြပ်ကြည့်ရှုရေး အစီအစဉ်များကို လိုက်နာဆောင်ရွက်ရမည်။

(င) စီမံကိန်းအဆိုပြုသူသည် ပတ်ဝန်းကျင်ထိန်းသိမ်းရေးဆိုင်ရာလိုက်နာဆောင်ရွက်မှု သက်သေခံလက်မှတ်၊ ဤ ECC ၊အပိုဒ် (၅၉) ပါ စီမံကိန်းကတိကဝတ်များကို လိုက်နာဆောင်ရွက်ရမည်။

၃။ စီမံကိန်းအဆိုပြုသူသည် စီမံကိန်းဒီဇိုင်းနှင့် စီမံကိန်းလုပ်ငန်းများကို ပြင်ဆင်ရန်ရှိပါက ဝန်ကြီးဌာနသို့ ကြိုတင်အသိပေးတင်ပြရန်၊ ဝန်ကြီးဌာနသည် စီမံကိန်းအဆိုပြုသူနှင့် တိုင်ပင် ဆွေးနွေးပြီးနောက် လိုအပ်ပါက ဤ ECC သက်သေခံလက်မှတ်ကို မွမ်းမံပြင်ဆင်မည်။

၄။ စီမံကိန်းအဆိုပြုသူသည် အောက်ဖော်ပြပါပတ်ဝန်းကျင်နှင့် လူမှုရေးဆိုင်ရာစီမံခန့်ခွဲရေး အစီအစဉ်ကိုလည်းကောင်း၊ ပတ်ဝန်းကျင်ဆိုင်ရာနှင့် လူမှုရေးဆိုင်ရာ စောင့်ကြပ်ကြည့်ရှုရေး အစီအစဉ်များကိုလည်းကောင်း အကောင်အထည်ဖော်ရမည်-

(က) ပတ်ဝန်းကျင်စီမံခန့်ခွဲမှုအစီအစဉ်၊ အပိုဒ်(၄၀)ပါ စောင့်ကြပ်ကြည့်ရှုစစ်ဆေးခြင်း တွင် ဖော်ပြထားသည့် အောက်ဖော်ပြဇယားများပါ အချက်အလက်များကို စောင့်ကြပ်ကြည့်ရှုရမည်-

(၁) **စွန့်ထုတ်အရည်**

|  |  |  |  |  |
| --- | --- | --- | --- | --- |
| လိုက်နာမှတ် | | စောင့်ကြပ် ကြည့်ရှုရမည့် Parameter | တိုင်းတာမည့် အကြိမ်ရေ | တင်ပြမည့် အစီအစဉ် |
| Latitude | Longitude |
| 22º42' 18.2'' N | 96º01' 28.7'' E | PH, TDS, Total Hardness as CaCo3 Total Alkalinith as CaCo3, Total acidity as CaCo3, S04, Cl, Fe, Cu, Pb, Zn | (၃)လ တစ်ကြိမ် | (၆)လ တစ်ကြိမ် |

(၂) **စွန့်ထုတ်အခိုးအငွေ့**

|  |  |  |  |  |
| --- | --- | --- | --- | --- |
| လိုက်နာမှတ် | | စောင့်ကြပ် ကြည့်ရှုမည့် Parameter | အကြိမ်ရေ | တင်ပြမည့် အစီအစဉ် |
| Latitude | Longitude |
| 22º 42' 13.71" N | 96º 01' 23.85" E | CO2, CO, NO, NO2, PM-10, O3, SO2 | (၃)လ တစ်ကြိမ် | (၆)လ တစ်ကြိမ် |

(၃) **ဆူညံသံ**

|  |  |  |  |  |
| --- | --- | --- | --- | --- |
| လိုက်နာမှတ် | | စောင့်ကြပ် ကြည့်ရှုမည့် Parameter | အကြိမ်ရေ | တင်ပြမည့် အစီအစဉ် |
| Latitude | Longitude |
| 22º42' 13.71" N | 96º 01' 23.85" E | Noise Level | (၃)လ တစ်ကြိမ် | (၆)လ တစ်ကြိမ် |

(၄) **ရေအရည်အသွေး**

|  |  |  |  |  |
| --- | --- | --- | --- | --- |
| လက်ရှိအရည်အသွေး  တိုင်းတာမှတ် | | စောင့်ကြပ် ကြည့်ရှုမည့် Parameter | အကြိမ်ရေ | တင်ပြမည့် အစီအစဉ် |
| Latitude | Longitude |
| 22º 41' 59.85" N | 96º 01' 15.57" E | PH, TDS, Total Hardnessas CaCo3 Total Alkalinith as CaCo3,Totalacidity as CaCo3, S04, Cl, Fe, Cu, Pb, Zn | (၃)လ တစ်ကြိမ် | (၆)လ တစ်ကြိမ် |

(၅) **မြေအရည်အသွေး**

|  |  |  |  |  |
| --- | --- | --- | --- | --- |
| လက်ရှိအရည်အသွေး  တိုင်းတာမှတ် | | စောင့်ကြပ် ကြည့်ရှုမည့် Parameter | အကြိမ်ရေ | တင်ပြမည့် အစီအစဉ် |
| Latitude | Longitude |
| 22º 42' 18.7" N | 96º 01' 29.2" E | SiO2,Fe2O3, Al2O3, Pb, Zn, Cu | (၃)လ တစ်ကြိမ် | (၆)လ တစ်ကြိမ် |

(ခ) ပတ်ဝန်းကျင်စီမံခန့်ခွဲမှုအစီအစဉ်၊ အပိုဒ်(၃၈)ပါ အစီအစဉ်များအတိုင်း စောင့်ကြပ် ကြည့်ရှုရမည်။

၅။ စီမံကိန်းအဆိုပြုသူသည်စီမံကိန်းလုပ်ငန်းများအတွက် ပြင်ဆင်သော တင်ဒါ စာရွက်စာတမ်း များ၊ ကန်ထရိုက်စာချုပ်များအားလုံးတွင် ကန်ထရိုက်တာများက အောက်ပါတို့ကို လိုက်နာ ဆောင်ရွက်ရမည်ဟူသော ပြဌာန်းချက်များထည့်သွင်းရမည် -

(က) စီမံကိန်း၏ EMP တွင် သတ်မှတ်ဖော်ပြထားသော ကန်ထရိုက်တာနှင့် သက်ဆိုင်သည့် စည်းကမ်းချက်များ၊ ပတ်ဝန်းကျင်စောင့်ကြပ်ကြည့်ရှုရေး အစီရင်ခံစာတွင် သတ်မှတ် ဖော်ပြထားသည့် ကုစားပြင်ဆင်ရေးလုပ်ငန်းများ၊ ကြိုတင်ကာကွယ်ရေး လုပ်ငန်း များကို လိုက်နာဆောင်ရွက်ရမည်။

(ခ) ထိုသို့သော ပတ်ဝန်းကျင်နှင့် လူမှုဆိုင်ရာထိန်းသိမ်းရေးနည်းလမ်းများ အားလုံး အတွက် အသုံးစရိတ်ရန်ပုံငွေထားရှိဆောင်ရွက်ရမည်။

(ဂ) စီမံကိန်းလုပ်ငန်းများ လည်ပတ်ဆောင်ရွက်စဉ်အတွင်း EMP တွင် ထည့်သွင်း စဉ်းစားထားခြင်းမရှိသော မမျှော်မှန်းထားသည့် ပတ်ဝန်းကျင်နှင့် လူမှုဆိုင်ရာ အန္တရာယ်ဖြစ်နိုင်ခြေ တစ်ခုခုဖြစ်ပေါ်လာပါက စီမံကိန်းအဆိုပြုသူမှ သယံဇာတနှင့် သဘာဝပတ်ဝန်းကျင်ထိန်းသိမ်းရေးဝန်ကြီးဌာနသို့ စာဖြင့် ရေးသားအကြောင်းကြား ရမည်။

၆။ စီမံကိန်းအဆိုပြုသူသည် အောက်ပါတို့ကိုဆောင်ရွက်နိုင်ရန် လိုအပ်သောရန်ပုံငွေနှင့် လူ့စွမ်းအားအရင်းအမြစ်များအားလုံးကို ထောက်ပံ့ပေးရမည် -

(က) ပတ်ဝန်းကျင်စီမံခန့်ခွဲမှုအစီအစဉ်၊ အခန်း (၃၇) တွင် ဖော်ပြထားသော အဖွဲ့ဖြင့် ပတ်ဝန်းကျင်စီမံခန့်ခွဲမှုလုပ်ငန်းများကို အကောင်အထည်ဖော်ဆောင်ရွက်ရန်၊ ပတ်ဝန်းကျင်စီမံခန့်ခွဲမှုအစီအစဉ်များကို အကောင်အထည်ဖော်ရန် လျာထား ရန်ပုံငွေနှင့် လုံလောက်မှုမရှိပါက ထပ်မံထည့်သွင်းဆောင်ရွက်ရမည်။

(ခ) ပတ်ဝန်းကျင်စီမံခန့်ခွဲမှုအစီအစဉ်၊ အခန်း (၃၈) တွင် ဖော်ပြထားသော စောင့်ကြပ် ကြည့်ရှုစစ်ဆေးမည့် ပတ်ဝန်းကျင်ထိန်းသိမ်းရေးကော်မတီနှင့် အထောက်အကူပြု အဖွဲ့များ၊ လုပ်ငန်းတာဝန်ခံများဖြင့်စောင့်ကြပ်ကြည့်ရှုခြင်းအစီအစဉ်ကို တာဝန်ယူ ဆောင်ရွက်ရန်၊ အစီအစဉ်များဆောင်ရွက်ရာတွင်လျာထားရန်ပုံငွေနှင့် လုံလောက် မှုမရှိပါကထပ်မံထည့်သွင်းဆောင်ရွက်ရမည်။

(ဂ) ECC အပိုဒ် (၅၉) ပါ စီမံကိန်းကတိကဝတ်များကို အကောင်အထည်ဖော် ဆောင်ရွက်ရန်လိုအပ်သည့် ရန်ပုံငွေနှင့် လူ့စွမ်းအားအရင်းအမြစ်များအားလုံးကို ထောက်ပံ့ပေးရမည်။

၇။ စီမံကိန်းအဆိုပြုသူသည် ECC သက်သေခံလက်မှတ်တွင် သတ်မှတ်ဖော်ပြထားသည့် စောင့်ကြပ်ကြည့်ရှုရေးလုပ်ငန်းများကို မိမိအစီအစဉ်ဖြင့်ဆောင်ရွက်ရန်၊ ပတ်ဝန်းကျင်စီမံခန့်ခွဲမှု အစီအစဉ်တွင်ဖော်ပြထားသည့် စောင့်ကြပ်ကြည့်ရှုရေးလုပ်ငန်းများကို မိမိအစီအစဉ်ဖြင့် ဆောင်ရွက်ရာမှ ရရှိသောရလဒ်များကို မှတ်တမ်းတင်ထိန်းသိမ်းထားရမည်။ ယင်းမှတ်တမ်းများ တွင် နမူနာစုဆောင်းရယူခြင်းနှင့် ဓါတ်ခွဲဆန်းစစ်ခြင်းရလဒ်များ၊ (ကာလအပိုင်းအခြားအလိုက် နှင့်စဉ်ဆက်မပြတ်) ကိရိယာဖြင့်တိုင်းတာချက်များ ၊ ချိန်ညှိတွက်ချက်ခြင်းများ (Calibrations)၊ စစ်ဆေးခြင်းများ၊ စမ်းသပ်ခြင်းနှင့် စာရင်းကောက်ခြင်း၊ အချက်အလက်အခြေခံအဖြစ် အသုံးပြု သည့် ဆန်းစစ်လေ့လာမှုများ စသည်တို့ပါဝင်ရမည်။ မှတ်တမ်းများအားလုံးသည် ဖတ်ရှုနိုင်ရမည် ဖြစ်ပြီး ကြောင်းကျိုးညီညွတ်စွာဖြင့်အသုံးချနိုင်ရမည်။ ပြင်ဆင်မှုများရှိပါက မူရင်းမှတ်တမ်းနှင့် ပြင်ဆင်ထားသော မှတ်တမ်းနှစ်မျိုးလုံးကို ဖတ်ရှုနိုင်သည့် သို့မဟုတ် ပြန်လည်ဖော်ဆောင် ရယူ နိုင်သည့်နည်းလမ်းဖြင့်ပြင်ဆင်ရမည်။ ဝန်ကြီးဌာနမှ စာဖြင့်သီးခြား ရေးသားသဘောတူထားခြင်း မရှိပါက မှတ်တမ်းများအားလုံးကို ထိန်းသိမ်းထားရမည်။

၈။ စီမံကိန်းအဆိုပြုသူသည် ဝန်ကြီးဌာနက စီမံကိန်း၏လိုက်နာဆောင်ရွက်မှုများကို စောင့်ကြပ် ကြည့်ရှုနိုင်ရန်အတွက် အောက်ပါတို့ကို လိုက်နာဆောင်ရွက်ရမည် -

(က) စီမံကိန်းလုပ်ငန်းများ သို့မဟုတ် စီမံကိန်းနှင့် ဆက်စပ်သည့်လုပ်ငန်းများကို ဆောင်ရွက်နေသည့် စီမံကိန်းရုံး၊ စီမံကိန်းလုပ်ငန်းခွင်နေရာနှင့် အခြားမည်သည့် နေရာကိုမဆို ဝန်ကြီးဌာနမှဖြစ်စေ၊ ဝန်ကြီးဌာနအား ကိုယ်စားပြုသူများမှဖြစ်စေ ပုံမှန်အလုပ်ချိန်အတွင်း မည်သည့်အချိန်တွင်မဆိုဝင်ရောက်ကြည့်ရှုရန်ခွင့်ပြုရမည်။

(ခ) အရေးပေါ်အခြေအနေတစ်ရပ် ဖြစ်ပေါ်လျှင်သော်လည်းကောင်း၊ စီမံကိန်းသည် သက်ဆိုင်ရာ ပတ်ဝန်းကျင်ဆိုင်ရာနှင့် လူမှုရေးဆိုင်ရာသတ်မှတ်ချက်များအား ချိုးဖောက်သည် သို့မဟုတ် ချိုးဖောက်နိုင်ဖွယ်ရှိသည်ဟု ဝန်ကြီးဌာနက ထင်မြင် ယူဆလျှင်သော်လည်းကောင်း၊ဝန်ကြီးဌာနက သတ်မှတ်သည့် မည်သည့်အချိန်တွင် မဆို စီမံကိန်းလုပ်ငန်းခွင်ရှိ မည်သည့်နေရာမဆို ချက်ချင်းဝင်ရောက်ရန် ခွင့်ပြုရ မည်။

(ဂ) ဤ ECC သက်သေခံလက်မှတ်ပါ စည်းကမ်းချက်များကို မလိုက်နာမှု တစ်စုံ တစ်ရာတွေ့ရှိရပါက ဝန်ကြီးဌာနသည်စီမံကိန်းအဆိုပြုသူအား ကုစားပြင်ဆင်ရေး နည်းလမ်းများ ဆောင်ရွက်စေရန်ဖြစ်စေ သို့မဟုတ် ပတ်ဝန်းကျင်ထိခိုက်မှုဆိုင်ရာ လုပ်ထုံးလုပ်နည်း (၂၀၁၅) တွင် ဖော်ပြထားသော ဒဏ်ကြေးများပေးဆောင်စေရန် ဖြစ်စေ သို့မဟုတ် နှစ်မျိုးလုံးကိုဖြစ်စေ သတ်မှတ်နိုင်သည်။

၉။ စီမံကိန်းအဆိုပြုသူသည် ပတ်ဝန်းကျင်စောင့်ကြပ်ကြည့်ရှုခြင်း အစီရင်ခံစာများကို (၆) လ လျှင်တစ်ကြိမ် ဝန်ကြီးဌာနသို့ တင်ပြရမည့်အပြင် ထိုအစီရင်ခံစာများကို အများပြည်သူသို့ အလျင် အမြန်ထုတ်ပြန်ရမည်။ အစီရင်ခံစာများတွင် ဤ ECC သက်သေခံလက်မှတ်၏ အပိုဒ် (၄၄)မှ(၅၈)၊ ECC အား လိုက်နာဆောင်ရွက်မှုကို စောင့်ကြပ်ကြည့်ရှုခြင်းနှင့် အစီရင်ခံခြင်းဆိုင်ရာ စည်းကမ်း ချက်များတွင် ဖော်ပြထားသော ပြဿနာများအားလုံးကို မခြွင်းမချန် ထည့်သွင်းဖော်ပြရမည်။

၁၀။ စီမံကိန်းအဆိုပြုသူသည် ဤ ECC သက်သေခံလက်မှတ်နှင့်အညီ လိုက်နာတင်ပြသော အစီရင်ခံစာများအားလုံးကို ဝန်ကြီးဌာနသို့ တင်ပြသည့်နေ့ရက်မှ (၁ဝ) ရက်အတွင်း အမျိုးသား လုံခြုံရေးဆိုင်ရာကိစ္စရပ်များမှတစ်ပါး အများပြည်သူသိရှိနိုင်ရန် ဆောင်ရွက်ပေးရမည်။ ထို့အပြင် စီမံကိန်းအဆိုပြုသူ၏ ဝက်ဘ်ဆိုဒ်တွင်ဖြစ်စေ သင့်လျော်ရာ နည်လမ်းဖြင့် လွှင့်တင်ဖော်ပြထား ရမည်။

၁၁။ ဤ ECC သက်သေခံလက်မှတ်၏ အကျုံးဝင်သည့် သက်တမ်းမှာ (၅) နှစ် ဖြစ်သည်။ စီမံကိန်းအဆိုပြုသူသည် ဤ ECC သက်သေခံလက်မှတ်သက်တမ်းမကုန်ဆုံးမီ (၆)လ ကြိုတင်၍ သက်တမ်းတိုးရန် ဝန်ကြီးဌာနသို့ လျှောက်ထားနိုင်သည်။

၁၂။ ဝန်ကြီးဌာနသည် အောက်ပါအခြေအနေများတွင် ဤ ECC သက်သေခံလက်မှတ်ကို ချက်ချင်းရပ်ဆိုင်းခွင့်ရှိသည် -

(က) စီမံကိန်းအဆိုပြုသူသည် စီမံကိန်းအကောင်အထည်ဖော်မှုကို မည်သည့်အတွက် ကြောင့် စတင်နိုင်ခြင်းမရှိကြောင်းနှင့် စတင်အကောင်အထည်ဖော်နိုင်ရန် အချိန် ကာလ မည်မျှလိုအပ်ကြောင်းကို အကျိုးအကြောင်းဖော်ပြ၍ ထိုလိုအပ်သည့် ကာလအတွက် အချိန်တိုးပေးရန် တင်ပြချက်အရ ဝန်ကြီးဌာနက အချိန်တိုးပေး သည့် ကိစ္စမှတစ်ပါး ပတ်၀န်းကျင်ထိန်းသိမ်းရေးဆိုင်ရာ လိုက်နာဆောင်ရွက်မှု သက်သေခံလက်မှတ်ရရှိပြီး (၂)နှစ်အတွင်း စီမံကိန်းကိုထိရောက်စွာ အကောင် အထည်ဖော်မှုအား စတင်ဆောင်ရွက်မှုမရှိခြင်း၊

(ခ) စီမံကိန်းအဆိုပြုသူသည် ဤ ECC သက်သေခံလက်မှတ်ပါ စည်းကမ်းချက် တစ်ရပ်ရပ်ကို လိုက်နာရန်ပျက်ကွက်ခြင်းနှင့် ဝန်ကြီးဌာနကခွင့်ပြုထားသော အချိန် ကာလအတွင်း ကုစားဆောင်ရွက်ရေးလုပ်ငန်းများ အကောင်အထည်ဖော်ရန် ပျက် ကွက်ခြင်း။

၁၃။ ဝန်ကြီးဌာနသည် အောက်ပါအချက်များတွေ့ရှိပါက ပတ်၀န်းကျင်ထိန်းသိမ်းရေးဆိုင်ရာ လိုက်နာဆောင်ရွက်မှုသက်သေခံလက်မှတ်ပါ စည်းကမ်းချက်များကို ပြင်ဆင်ခြင်း သို့မဟုတ် စီမံကိန်းအဆိုပြုသူအား ပတ်ဝန်းကျင်စီမံခန့်ခွဲမှုအစီအစဉ်ကို ပြန်လည် ပြင်ဆင်စေပြီး သုံးသပ် အတည်ပြုနိုင်ရန် ဝန်ကြီးဌာနသို့ ပြန်လည်တင်သွင်းစေခြင်းကိုလည်းကောင်း ဆောင်ရွက်နိုင် သည်-

(က) စီမံကိန်းကြောင့် အမှန်တကယ်ထိခိုက်မှု သို့မဟုတ် ထိခိုက်နိုင်မှုများကိုလျှော့ချရန် ဆောင်ရွက်မှုများသည် ပြည့်စုံမှု မရှိခြင်း သို့မဟုတ် လုံလောက်မှုမရှိခြင်း၊

(ခ) စီမံကိန်း၏ ဆိုးကျိုးသက်ရောက်မှုများသည် မည်ကဲ့သို့ ထိခိုက်မှုဖြစ်စေကြောင်း သို့မဟုတ် ဖြစ်စေနိုင်ကြောင်း သို့မဟုတ် ဖြစ်လာကြောင်းသိရှိနိုင်ရန် သတင်း အချက်အလက်သစ်များ ထွက်ပေါ်လာခြင်း၊

(ဂ) စီမံကိန်းသည် ပတ်ဝန်းကျင်စီမံခန့်ခွဲမှုအစီအစဉ်ကို မူလအတည်ပြုခဲ့သည့် အချိန်မှ ကြိုတင်သိမြင်နိုင်ခြင်းမရှိသော ဆိုးကျိုးသက်ရောက်မှုများရှိခြင်း၊

(ဃ) စီမံကိန်း၏ဆိုးကျိုးသက်ရောက်မှုများသည် မူလပတ်ဝန်းကျင်စီမံခန့်ခွဲမှုအစီအစဉ်၊ ပတ်၀န်းကျင်ထိန်းသိမ်းရေးဆိုင်ရာ လိုက်နာဆောင်ရွက်မှုသက်သေခံလက်မှတ်နှင့် စည်းကမ်းချက်များထုတ်ပေးခြင်း၊ ပြင်ဆင်ခြင်း၊ တင်သွင်းခြင်းနှင့်အတည်ပြုခြင်းများ အတွက် အခြေခံအချက်များ ထုတ်ဖော်ခဲ့စဉ်က မျှော်မှန်းထားသည့် ထိခိုက်မှုထက် ပိုမိုကြီးမားခြင်း၊

(င) အကောင်းဆုံးရရှိနိုင်သော နည်းလမ်းအဓိပ္ပါယ်ဖွင့်ဆိုချက်အရ နည်းစနစ်သစ်များ သည် စီမံကိန်း၏ဆိုးကျိုးသက်ရောက်မှုကို ထူးခြားစွာ လျှော့ချနိုင်ခြင်း၊

(စ) စီမံကိန်း၏ဆိုးကျိုးသက်ရောက်မှုများကို စီမံကိန်းတွင် စီးပွားရေးအရ သိသိသာသာ အပိုကုန်ကျစရိတ်မဖြစ်စေဘဲ အလေ့အကျင့်ကောင်းများဖြင့် လျှော့ချနိုင်ခြင်း၊

(ဆ) ဆောင်ရွက်မှုများ/ စည်းကမ်းချက်များသည် ဆိုးကျိုးသက်ရောက်မှုများကို လျှော့ချရန် မလိုအပ်ခြင်း။

၁၄။ ဝန်ကြီးဌာနသည် စီမံကိန်းတွင် ပတ်ဝန်းကျင်ထိန်းသိမ်းရေးဆိုင်ရာ တာဝန်များကို မလိုက်နာကြောင်း သို့မဟုတ် မလိုက်နာဖွယ်ရှိကြောင်း ထင်မြင်ယူဆလျှင် စီမံကိန်းအဆိုပြုသူ အား ချက်ချင်းအသိပေးမည်ဖြစ်ပြီး ယင်း၏ တာဝန်များကို တိကျစွာ လိုက်နာ အကောင်အထည် ဖော်ရန် အကြံပြုခြင်း၊ သတိပေးခြင်းပြုလုပ်မည်။ ဝန်ကြီးဌာနသည် ပတ်ဝန်းကျင်နှင့် လူမှုဆိုင်ရာ တာဝန်များအား လိုက်နာမှုမရှိသည့် စီမံကိန်းအပြုအမူများကို စီမံကိန်းအဆိုပြုသူသို့ ညွှန်ပြမည် ဖြစ်ပြီး လိုက်နာဆောင်ရွက်မှု ဖြစ်စေသည်အထိ ကုစားဆောင်ရွက်နိုင်ရန် တိကျသောအချိန် ကာလတစ်ခု သတ်မှတ်ပေးမည်။ ဝန်ကြီးဌာနသည် စီမံကိန်းအဆိုပြုသူက ဤ ECC သက်သေခံ လက်မှတ်ပါ စည်းကမ်းချက်တစ်ခုခုကို အပြည့်အဝဖြစ်စေ၊ တစိတ်တပိုင်းဖြစ်စေ လိုက်နာ ဆောင်ရွက်ရန် ပျက်ကွက်သည်ဟုလည်းကောင်း၊ ဝန်ကြီးဌာနက သတ်မှတ်ပေးထားသောအချိန် အတွင်း မလိုက်နာမှုများကို ကုစားပြင်ဆင်ရန် ပျက်ကွက်သည်ဟုလည်းကောင်း ဆုံးဖြတ်ပါက ယင်းစီမံကိန်းကို သင့်လျော်သည့်အချိန်အထိ ရပ်ဆိုင်းထားခြင်းကဲ့သို့သော အရေးယူမှုများ ဆောင်ရွက်နိုင်သည်။

၁၅။ ဤ ECC သက်သေခံလက်မှတ်သည် စီမံကိန်းအဆိုပြုသူအား ရန်ပုံငွေတစ်ရပ်ရပ်ကို အသုံးပြုခွင့် သို့မဟုတ် သုံးရန်အခွင့်အာဏာပေးခြင်းမဟုတ်သကဲ့သို့ စီးပွားရေးလုပ်ငန်းများတွင် ချိတ်ဆက်ပါဝင်ရန် ခွင့်ပြုမိန့်လည်းမဟုတ်ပါ။ ဤ ECC သက်သေခံ လက်မှတ်ကြောင့် စီမံကိန်း အဆိုပြုသူသည် သက်ဆိုင်ရာ အဖွဲ့အစည်းများထံတွင် မှတ်ပုံတင်ရန်၊ လျှောက်ထားရယူရန်နှင့် ကိုင်ဆောင်ရန် သတ်မှတ်ထားသော အခြားလိုင်စင်များ၊ ခွင့်ပြုမိန့်များ၊ အတည်ပြုချက်များမှ ကင်းလွတ်ခွင့်ရရှိမည်မဟုတ်ပါ။ စီမံကိန်းသက်တမ်းတစ်လျှောက်လုံးတွင် လိုင်စင်များ၊ ခွင့်ပြု မိန့်များ၊ အတည်ပြုချက်များ အားလုံးနှင့် အကျုံးဝင်ရေးဆောင်ရွက်ရန်မှာ စီမံကိန်းအဆိုပြုသူ၏ တာဝန်ဖြစ်သည်။ စီမံကိန်းသက်တမ်းအတွင်း စစ်ဆေးမှုပြုလုပ်ချိန်တွင် ထိုစာရွက်စာတမ်း အထောက်အထားများအားလုံးကို တင်ပြရမည်။

၁၆။ စီမံကိန်းအဆိုပြုသူသည် အပြီးသတ်ပတ်ဝန်းကျင်ဆိုင်ရာနှင့် လူမှုရေးဆိုင်ရာစီမံခန့်ခွဲမှု အစီအစဉ်များ၊ စောင့်ကြပ်ကြည့်ရှုရေးအစီအစဉ်များကို စီမံကိန်းတည်ဆောက်ခြင်း သို့မဟုတ် လုပ်ငန်းလည်ပတ်ခြင်း မစတင်မီတွင် ဝန်ကြီးဌာနသို့ တင်ပြရမည်။ ဝန်ကြီးဌာနက အပြီးသတ် ပတ်ဝန်းကျင်နှင့် လူမှုဆိုင်ရာစီမံခန့်ခွဲမှု အစီအစဉ်များ၊ စောင့်ကြပ်ကြည့်ရှုရေး အစီအစဉ်များကို လက်ခံ မရရှိသေးပါက မည်သည့် တည်ဆောက်ရေးလုပ်ငန်း သို့မဟုတ် လည်ပတ်ရေးလုပ်ငန်း ကိုမျှ စတင်ရမည်မဟုတ်ပါ။

၁၇။ ဝန်ကြီးဌာနသည် စီမံကိန်းအဆိုပြုသူနှင့် အဆိုပြုထားသော လွှဲပြောင်းလက်ခံသူတို့၏ ပူးပေါင်းလျှောက်ထားချက်အရ ECC သက်သေခံလက်မှတ် သို့မဟုတ် ယင်း၏ အစိတ်အပိုင်း တစ်ရပ်ရပ်ကို အဆိုပြုထားသော လွှဲပြောင်းလက်ခံသူသို့ လွှဲပြောင်းပေးအပ်နိုင်သည်။

၁၈။ စီမံကိန်းတွင် လူများကို ပြန်လည်နေရာချထားပေးရန် သို့မဟုတ် နေရာရွှေ့ပြောင်းပေးရန် လိုအပ်ပါက စီမံကိန်းအဆိုပြုသူသည် ဝန်ကြီးဌာနက EIA လုပ်ထုံးလုပ်နည်း (၂၀၁၅) နှင့်အညီ စိစစ်သုံးသပ်အတည်ပြုထားသော ပြန်လည်နေရာချထားရေးလုပ်ငန်း စီမံချက်ကို လိုက်နာ ဆောင်ရွက်ရမည်။

၁၉။ စီမံကိန်း တည်ဆောက်နေစဉ်အတွင်း သို့မဟုတ် လုပ်ငန်းလည်ပတ်နေစဉ်အတွင်း ယဉ်ကျေးမှုအမွေအနှစ်ပစ္စည်းတစ်ခုခုကို ဖော်ထုတ် သို့မဟုတ် တွေ့ရှိရပါက စီမံကိန်းအဆိုပြုသူ သည် ပတ်ဝန်းကျင်ထိန်းသိမ်းရေးဦးစီးဌာနနှင့် အခြားသက်ဆိုင်ရာ ဝန်ကြီးဌာနများက ယင်း ယဉ်ကျေးမှုအမွေအနှစ်ပစ္စည်း၏ ယဉ်ကျေးမှုတန်ဖိုးကိုသတ်မှတ်၍ ထိန်းသိမ်းစောင့်ရှောက်ရမည့် နည်းလမ်းကို ဆုံးဖြတ်ပြီးချိန်အထိ ထိုပစ္စည်းကို ထိန်းသိမ်းစောင့်ရှောက်ထားရန်အတွက် ဖြစ်နိုင်သမျှ နည်းလမ်းအားလုံးကို ဆောင်ရွက်ရမည်။

၂၀။ စီမံကိန်းအဆိုပြုသူသည် တည်ဆောက်ရေးအဆင့်လုပ်ငန်းများ ဆောင်ရွက်ပြီးနောက် တွင် စီမံကိန်း၏ လုပ်ငန်းခွင်ပြမြေပုံများ၊ လုပ်သားနေရာထိုင်ခင်း စီမံချက်များ၊ တည်ဆောက်ရေး လုပ်ငန်းကို ဤ ECC နှင့်အညီ ဆောင်ရွက်ခဲ့ကြောင်း အထောက်အထားများပါဝင်သည့် စီမံကိန်း၏အပြီးသတ်လုပ်ငန်း အစီအစဉ်များကို ကနဦးတင်ပြမည့် စောင့်ကြပ်ကြည့်ရှုမှုအစီအစဉ် နှင့်ပူးတွဲ၍ ပတ်ဝန်းကျင်ထိန်းသိမ်းရေးဦးစီးဌာနသို့ ပေးပို့ရမည်။

၂၁။ ဝန်ကြီးဌာနသည် ပတ်ဝန်းကျင်ထိန်းသိမ်းရေးနည်းဥပဒေ၊ပုဒ်မ (၃၀) နှင့်အညီ ညစ်ညမ်းမှု (ထုတ်လွှတ်မှု၊ စွန့်ပစ်ပစ္စည်း) ဖြစ်စေခြင်းအတွက် ပေးဆောင်ငွေများ၊ သယံဇာတများအား အသုံးပြုမှုနှင့် ဂေဟစနစ်ဝန်ဆောင်မှုများမှအကျိုးရရှိခြင်းအတွက် ပတ်ဝန်းကျင်ထိန်းသိမ်းရေး ရန်ပုံငွေတွင် ပေးဆောင်ငွေများအဖြစ်ထည့်ဝင်ရန် အမျိုးသားအဆင့် ပတ်ဝန်းကျင်ထိန်းသိမ်းရေးနှင့် ရာသီဥတုပြောင်းလဲမှုဆိုင်ရာဗဟိုကော်မတီ၏ အတည်ပြုချက်ဖြင့်သတ်မှတ်ပါက စီမံကိန်း အဆိုပြုသူမှ ငွေကြေးထည့်ဝင်ရမည်။

၂၂။ စီမံကိန်းအဆိုပြုသူသည် ငွေရေးကြေးရေး အာမခံချက်တစ်ခုကို သတ္တုတွင်း နည်းဥပဒေ များ၊ နည်းဥပဒေ ၁၉၂ (က) အရ နိုင်ငံတော်ပိုင်ဘဏ်တစ်ခုခုတွင် ရန်ပုံငွေ တစ်ရပ်ကို ထူထောင် ထားရှိရမည်။ ဝန်ကြီးဌာနသည် ပတ်ဝန်းကျင်နှင့်လူမှုစီးပွားထိခိုက်မှု သို့မဟုတ် ထိခိုက်ရန် အလားအလာရှိမှုများကိုကုစားပြင်ဆင်ရန် ချက်ချင်းဆောင်ရွက်သည့်လုပ်ငန်းများတွင် ထိုငွေရေး ကြေးရေးအာမခံချက်ကို အသုံးပြုနိုင်ရမည်။

၂၃။ ငွေရေးကြေးရေးအာမခံချက်များအားလုံးကို ဝန်ကြီးဌာနမှ အမျိုးသားအဆင့်ပတ်ဝန်းကျင် ထိန်းသိမ်းရေးနှင့် ရာသီဥတုပြောင်းလဲမှုဆိုင်ရာ ဗဟိုကော်မတီ၏ အတည်ပြုချက်ဖြင့် သတ်မှတ် တောင်းခံပါက စီမံကိန်းအဆိုပြုသူမှ ငွေကြေးထည့်ဝင်ရမည်။

**ပတ်ဝန်းကျင်အရည်အသွေး (စံချိန်စံညွှန်း) ဆိုင်ရာ စည်းကမ်းချက်များ**

၂၄။ **စီမံကိန်းအဆိုပြုသူသည် စီမံကိန်း၏** အဆင့်အားလုံးတွင် အောက်ပါပတ်ဝန်းကျင်ဆိုင်ရာ စံချိန်စံညွှန်းများကို လိုက်နာဆောင်ရွက်ရမည် -

(က) **ထုတ်လွှတ်မှုဆိုင်ရာစံနှုန်းများ။** အ**မျိုးသားပတ်**ဝန်းကျင်ဆိုင်ရာ အရည်အသွေး (ထုတ်လွှတ်မှု)လမ်းညွှန်ချက်များ (National Environmental Quality (Emission) Guidelines, (NEQ(E)G))၊ (၂၀၁၅) ကို လိုက်နာဆောင်ရွက်ရမည်။

(ခ) **အနီးပတ်ဝန်းကျင်လေထုဆိုင်ရာ စံချိန်စံနှုန်းများ**။ အောက်ဖော်ပြပါ အနီး ပတ်ဝန်းကျင်လေထုဆိုင်ရာ စံချိန်စံနှုန်းများကို လိုက်နာဆောင်ရွက်ရမည်-

(၁) Air Quality Guidelines. 2000. World Health Organization.

(၂) Report on Carcinogens. 2011. U.S. Department of Health and Human Services.

(၃) U.S. Department of Labor, Sulphuric Acid: Exposure Limits and Health Effects.

(ဂ) **အနီးပတ်ဝန်းကျင် ရေ၊ မြေဆီလွှာ၊ ဆူညံမှုနှင့် အနံ့ဆိုင်ရာ စံချိန်စံညွှန်းများ။** အောက် ဖော်ပြပါ အနီးပတ်ဝန်းကျင် ရေ၊ မြေဆီလွှာ၊ ဆူညံမှုနှင့် အနံ့ဆိုင်ရာ စံချိန်စံညွှန်း များကို လိုက်နာဆောင်ရွက်ရမည်-

(၁) National drinking water quality standards. 2014. Ministry of Health, Myanmar.

(၂) Australian and New Zealand guidelines for fresh and marine water quality. 2000. Australian and New Zealand Environment Conservation Council.

(၃) Water Quality Guidelines for the Protection of Aquatic Life. 2016. Canadian Council of Ministers of the Environment.

(၄) Metal mining technical guidance for environmental effects monitoring. 2012. Environment Canada.

(၅) Noise Management, General EHS Guideline. 2007. International Finance Corporation.

(၆) Guidelines for Community Noise. 1999. World Health Organization

၂၅။ စီမံကိန်းအဆိုပြုသူသည် အထက် အပိုဒ် (၂၄) ပါ ပတ်ဝန်းကျင်အရည်အသွေးဆိုင်ရာ စည်းကမ်းချက်များကို လိုက်နာဆောင်ရွက်ရန်နှင့် အကောင်းဆုံးရရှိနိုင်သော နည်းပညာများကို အသုံးပြုရမည်။

၂၆။ ဤ ECC၊ ပတ်ဝန်းကျင်အရည်အသွေး (စံချိန်စံညွှန်း) ဆိုင်ရာစည်းကမ်းချက်များပါ အပိုဒ် (၂၄)မှ(၃၄) အထိ သတ်မှတ်ထားသည့် စီမံကိန်းနှင့်သက်ဆိုင်သော စံချိန်စံညွှန်းများကို လိုက်နာ ဆောင်ရွက်ရမည်။

**သတ္တုတွင်းလုပ်ငန်းခွင်များအတွက် ထုတ်လွှတ်အရည်ဆိုင်ရာ စံချိန်စံညွှန်းများ**

၂၇။ အောက်ပါသတ္တုတွင်းလုပ်ငန်းမှ စီးဆင်းရေနှင့် စွန့်ထုတ်အရည်ဆိုင်ရာ စံချိန်စံညွှန်းများ သည် သတ္တုတွင်းမှ စီးဆင်းရေနှင့် စွန့်ထုတ်ရည်များ၊ သတ္တုရိုင်းပုံမှ စိမ့်ထွက်ကန်များ၊ စွန့်ပစ် မြေစာပုံများ၊ မိုးရေကန်များ၊ ပြုပြင်သန့်စင်ခြင်း လုပ်ငန်းစဉ်သုံး ရေကန်များ စသည်တို့အပါအဝင် သတ္တုတွင်းလုပ်ငန်းအားလုံးနှင့် သက်ဆိုင်သည်။ ဤစံချိန်စံညွှန်းများသည် လမ်းများ၊ ဆောက် လုပ်ရေးလုပ်ငန်းခွင်များ၊ ယာယီအနည်ထိုင်ကန်များမှ စီးဆင်းရေနှင့် စွန့်ထုတ်ရည်များနှင့်လည်း သက်ဆိုင်သည်။ သတ္တုတွင်းပိတ်သိမ်းစဉ်ကာလအတွင်း သတ္တုရိုင်းပုံမှစိမ့်ထွက်ကန်များ၊ စွန့်ပစ် မြေစာပုံများ၊ မိုးရေစုကန်များ၊ ပြုပြင်သန့်စင်ခြင်းလုပ်ငန်းစဉ်သုံးရေကန်များစသည်တို့မှ ထွက်ရှိ လာသော ရေများအတွက်လည်း ဇယား (၁) ပါ စွန့်ထုတ်အရည်ဆိုင်ရာ စံချိန်စံညွှန်းများနှင့်အညီ လိုက်နာဆောင်ရွက်ရမည်။ ပိတ်သိမ်းပြီးနောက်အဆင့်အတွင်း သတ္တုရိုင်းပုံမှ စိမ့်ထွက်ကန်များ၊ စွန့်ပစ်မြေစာပုံများ၊ မိုးရေစုကန်များ၊ ပြုပြင်သန့်စင်ခြင်းလုပ်ငန်းစဉ်သုံးရေကန်များ စသည်တို့မှ ထွက်ရှိလာသော ရေများအတွက်မူ ဇယား (၅) ပါ အနီးပတ်ဝန်းကျင်ရှိ ရေအရည်အသွေးဆိုင်ရာ စံချိန်စံညွှန်းများနှင့်အညီ လိုက်နာဆောင်ရွက်ရမည်။

ဇယား(၁)။ **သတ္တုတွင်းလုပ်ငန်းများအတွက်စွန့်ထုတ်အရည်ဆိုင်ရာကန့်သတ်တန်ဖိုးများ**

|  |  |  |  |
| --- | --- | --- | --- |
| **Parameter** | **Unit** | **Effluent Limit Value** | **Reference** |
| Arsenic | mg/l | 0.1 | NEQ(E)G |
| Cadmium | mg/l | 0.05 | As above |
| Chemical oxygen demand | mg/l | 150 | As above |
| Chromium (hexavalent) | mg/l | 0.1 | As above |
| Copper | mg/l | 0.3 | As above |
| Cyanide | mg/l | 1 | As above |
| Cyanide (free) | mg/l | 0.1 | As above |
| Cyanide (weak acid dissociable) | mg/l | 0.5 | As above |
| Iron (total) | mg/l | 2 | As above |
| Lead | mg/l | 0.2 | As above |
| Mercury | mg/l | 0.002 | As above |
| Nickel | mg/l | 0.5 | As above |
| pH | S.U.a | 6-9 | As above |
| Temperature | ºC | <3 degree differential | As above |
| Total suspended solids | mg/l | 50 | As above |
| Zinc | mg/l | 0.5 | As above |

**အလုပ်စခန်းများ၊ မိလ္လာစနစ်များ၊ အိမ်တွင်းရေဆိုးနှင့် အမှိုက်ပုံများအတွက် စွန့်ထုတ်အရည်ဆိုင်ရာ စံချိန်စံညွှန်းများ**

၂၈။ အလုပ်စခန်းများ၊ မိလ္လာစနစ်များ၊ အိမ်တွင်းရေဆိုးနှင့်အမှိုက်ပုံများမှထုတ်လွှတ်မှု၊ စီးဆင်း မှုနှင့် စိမ့်ထွက်မှုများသည် ဇယား (၂)ပါ စံချိန်စံညွှန်းများနှင့်အညီ လိုက်နာဆောင်ရွက်ရမည်။

ဇယား (၂)။ **အလုပ်စခန်းများ၊ မိလ္လာစနစ်များ၊ အိမ်တွင်းရေဆိုးနှင့်အမှိုက်ပုံများအတွက် စွန့်ထုတ် အရည်ဆိုင်ရာ ကန့်သတ်ချက်များ**

| **Parameter** | **Unit** | **Effluent Limit Value** | **Reference** |
| --- | --- | --- | --- |
| 5-day Biochemical oxygen demand | mg/l | 50 | NEQ(E)G |
| Ammonia | mg/l | 10 | As above |
| Arsenic | mg/l | 0.1 | As above |
| Cadmium | mg/l | 0.1 | As above |
| Chemical oxygen demand | mg/l | 250 | As above |
| Chlorine (total residual) | mg/l | 0.2 | As above |
| Chromium (hexavalent) | mg/l | 0.1 | As above |
| Chromium (total) | mg/l | 0.5 | As above |
| Copper | mg/l | 0.5 | As above |
| Cyanide (free) | mg/l | 0.1 | As above |
| Cyanide (total) | mg/l | 1 | As above |
| Fluoride | mg/l | 20 | As above |
| Heavy metals (total) | mg/l | 10 | As above |
| Iron | mg/l | 3.5 | As above |
| Lead | mg/l | 0.1 | As above |
| Mercury | mg/l | 0.01 | As above |
| Nickel | mg/l | 0.5 | As above |
| Oil and grease | mg/l | 10 | As above |
| pH | S.U. | 6-9 | As above |
| Phenols | mg/l | 0.5 | As above |
| Selenium | mg/l | 0.1 | As above |
| Silver | mg/l | 0.5 | As above |
| Sulphide | mg/l | 1 | As above |
| Temperature increase | ºC | <3a | As above |
| Total coliform bacteria | 100 ml | 400 | As above |
| Total phosphorus | mg/l | 2 | As above |
| Total suspended solids | mg/l | 50 | As above |
| Zinc | mg/l | 2 | As above |

a At the edge of a mixing zone extending 100 meters from the point of discharge

**ထုတ်လွှတ်အခိုးအငွေ့ဆိုင်ရာ စံချိန်စံညွှန်းများ**

၂၉။ လုပ်ငန်းစီမံကိန်းများမှ ထုတ်လွှတ်အခိုးအငွေ့သိပ်သည်းပါဝင်မှုပမာဏသည် ဇယား(၃)ပါ ထုတ်လွှတ်အခိုးအငွေ့ပါ စံချိန်စံညွှန်းများနှင့်အညီ လိုက်နာဆောင်ရွက်ရမည့်အပြင် တည်ဆဲ လေထုအရည်အသွေးဆိုင်ရာ လမ်းညွှန်ချက်များ သတ်မှတ်ထားသည့် သိပ်သည်းပါဝင်မှုပမာဏ အဆင့်သို့ ရောက်ရှိခြင်း သို့မဟုတ် ကျော်လွန်ခြင်းမရှိစေရ။

ဇယား(၃)။ **ထုတ်လွှတ်အခိုးအငွေ့ဆိုင်ရာ စံချိန်စံညွှန်းများ**

|  |  |  |  |
| --- | --- | --- | --- |
| Parameter | Averaging Period | Guideline Value μg/m3 | References |
| Nitrogen dioxide | 1-year  1-hour | 40  200 | NEQ(E)G |
| Ozone | 8-hour daily maximum | 100 | As above |
| Particulate matter PM10a | 1-year  24-hour | 20  50 | As above |
| Particulate matter PM2.5b | 1-year  24-hour | 10  25 | As above |
| Sulfur dioxide | 24-hour  10-minute | 20  500 | As above |

a Particulate matter 10 micrometers or less in diameter

b Particulate matter 2.5 micrometers or less in diameter

**အနီးပတ်ဝန်းကျင်ရှိ ရေအရည်အသွေးဆိုင်ရာ စံချိန်စံညွှန်းများ**

၃၀။ စီမံကိန်းအဆိုပြုသူသည် စီမံကိန်း သို့မဟုတ် ဆက်စပ်လုပ်ငန်းများမှ စွန့်ထုတ်ရေ၊ စီးဆင်းရေ၊ စိမ့်ထွက်ရေများကြောင့် ထုတ်လွှတ်သည့် နေရာ၏ အောက်ပိုင်းရှိ အနီးပတ်ဝန်းကျင် ရေအရည်အသွေးကို သက်ဆိုင်ရာရေအရည်အသွေးစံချိန်စံညွှန်းများထက် မကျော်လွန်စေရန် တာဝန်ရှိသည်။ စီမံကိန်းအဆိုပြုသူသည် စောင့်ကြပ်ကြည့်ရှုရေး အစီအစဉ်၏ အစိတ်အပိုင်း တစ်ခုအဖြစ် စီမံကိန်းမစတင်မီ သို့မဟုတ် ထုတ်လွှတ်မှုနေရာ အထက်ပိုင်းရှိ ရေအရည်အသွေး အခြေအနေကို အခြေခံအဖြစ်ထည့်သွင်းစဉ်းစားလျှက် အနီးပတ်ဝန်းကျင် ရေထုအတွင်းသို့ စွန့်ထုတ်မှုပမာဏများကို တွက်ချက်၍ ဖြစ်ပေါ်လာနိုင်သည့် ရေအရည်အသွေးကို ခန့်မှန်းရမည်။ ခန့်မှန်းချက်ရလဒ်များအရ အနီးပတ်ဝန်းကျင် ရေအရည်အသွေး ကန့်သတ်ချက်များထက် ကျော်လွန်နေပါက စီမံကိန်းအဆိုပြုသူသည် ယင်းစံချိန်စံညွှန်းများနှင့် ကိုက်ညီစေရေးအတွက် စီမံကိန်းမှ စွန့်ထုတ်မှုပမာဏများကို လုံလောက်စွာလျှော့ချနိုင်ရန် လိုအပ်သည့် နည်းလမ်းများကို ဆောင်ရွက်ရမည်။ ရေအရည်အသွေးတိုင်းတာချက်များအရ အနီးပတ်ဝန်းကျင်ရေအရည်အသွေး စံချိန်စံညွှန်းများထက် ကျော်လွန်ပါက သို့မဟုတ် ကျော်လွန်ရန်အလားအလာရှိပါက စီမံကိန်း အဆိုပြုသူသည် ပတ်ဝန်းကျင်ထိန်းသိမ်းရေးဦးစီးဌာနသို့အစီရင်ခံတင်ပြ၍ ဦးစီးဌာနနှင့် ပူးပေါင်းကာ ပြဿနာရပ်ကို အသေးစိတ်စုံစမ်းစစ်ဆေးရမည်။ စီမံကိန်းအဆိုပြုသူသည် စီမံကိန်း သို့မဟုတ် ဆက်စပ်လုပ်ငန်းများကြောင့် ဖြစ်ပေါ်သော မလိုက်နာမှု သို့မဟုတ် မလိုက်နာမှု ဖြစ်စေသည့်အကြောင်းရင်းများ အတွက် တာဝန်ယူဆောင်ရွက်ရမည်။ ပိတ်သိမ်းပြီးနောက် အဆင့်အတွင်း သတ္တုရိုင်းပုံများ၊ စွန့်ပစ်မြေစာပုံများ၊ မိုးရေစုကန်၊ ရေထိန်းကန်များ၊ သန့်စင် ပြုပြင်ရေးလုပ်ငန်းစဉ်သုံးရေကန်များ မှ ထွက်ရှိလာသောရေများသည် မည်သည့် အချိန်တွင်မဆို အနီးပတ်ဝန်းကျင် ရေအရည်အသွေးဆိုင်ရာ စံချိန်စံညွှန်းများနှင့် ကိုက်ညီနေရမည်။ ရေအရည် အသွေးဆိုင်ရာစံချိန်စံညွှန်းများတွင် ဇယား (၄) “သောက်သုံးရေအရည်အသွေးစံချိန်စံညွှန်းများ” ၊ ဇယား(၅) “အနီးပတ်ဝန်းကျင် ရေအရည်အသွေးဆိုင်ရာစံချိန်စံညွှန်းများ” နှင့် အပိုဒ် (၃၂)၊ “မြေအောက်ရေအရည်အသွေးစံချိန်စံညွှန်းများ” ပါဝင်သည်။

ဇယား (၄)။ **သောက်သုံးရေ အရည်အသွေးစံချိန်စံညွှန်းများ**

| **Parameter** | **Unit** | **Concentration** | **Reference** |
| --- | --- | --- | --- |
| Aluminum | mg/l | 0.2 | National drinking water quality standards. 2014. Ministry of Health, Myanmar. |
| Ammonia-Nitrogen | mg/l | 1.5 | As above |
| Antimony | mg/l | 0.02 | As above |
| Arsenic | mg/l | 0.05 | As above |
| Barium | mg/l | 0.7 | As above |
| Boron | mg/l | 2.4 | As above |
| Cadmium | mg/l | 0.003 | As above |
| Calcium | mg/l | 200 | As above |
| Chloride | mg/l | 250 | As above |
| Chromium | mg/l | 0.05 | As above |
| Coliforms (total) | MPN/100ml | 3 | As above |
| Coliforms (faecal) | MPN/100ml | 0 | As above |
| Color | TCU | 15 | As above |
| Copper | mg/l | 2 | As above |
| Cyanide | mg/l | 0.07 | As above |
| Fluoride | mg/l | 1.5 | As above |
| Hardness | mg/L as CaCO3 | 500 | As above |
| Iron | mg/l | 1 | As above |
| Lead | mg/l | 0.01 | As above |
| Magnesium | mg/l | 150 | As above |
| Manganese | mg/l | 0.4 | As above |
| Mercury (total) | mg/l | 0.001 | As above |
| Nickel | mg/l | 0.07 | As above |
| Nitrate (as NO3) | mg/l | 50 | As above |
| Nitrate (as NO2) | mg/l | 3 | As above |
| Odor | - | Acceptable/No objectionable odor | As above |
| pH | - | 6.5-8.5 | As above |
| Selenium | mg/l | 0.04 | As above |
| Sodium | mg/l | 200 | As above |
| Sulphate | mg/l | 250 | As above |
| Sulphide | mg/l | 0.05 | As above |
| Taste | - | Acceptable/No objectionable taste | As above |
| Total dissolved solids | mg/l | 1000 | As above |
| Turbidity | NTU | 5 | As above |
| Uranium | mg/l | 0.03 | As above |
| Zinc | mg/l | 3 | As above |

**ရေနေသက်ရှိများအား ကာကွယ်ရေးအတွက် အနီးပတ်ဝန်းကျင် ရေအရည်အသွေးဆိုင်ရာစံချိန် စံညွှန်းများ**

၃၁။ အနီးပတ်ဝန်းကျင်ရှိ မြေပေါ်ရေအရည်အသွေးသည် ဇယား (၅)ပါ စံချိန်စံညွှန်းများကို လိုက်နာ ဆောင်ရွက်ရမည်။

ဇယား(၅)။ **ရေနေသက်ရှိများအား ကာကွယ်ရေးအတွက် အနီးပတ်ဝန်းကျင် ရေအရည် အသွေးဆိုင်ရာစံချိန်စံညွှန်းများ**

| **Parameter** | **Unit** | **Concentration** | **Reference** |
| --- | --- | --- | --- |
| Aluminum | mg/l | 0.005 (if pH < 6.5)  0.1 (if pH > 6.5) | Australian and New Zealand guidelines for fresh and marine water quality. 2000. Australian and New Zealand Environment Conservation Council.  Water Quality Guidelines for the Protection of Aquatic Life. 2016. Canadian Council of Ministers of the Environment.  Metal mining technical guidance for environmental effects monitoring. 2012. Environment Canada. |
| Ammonia | mg/l | 0.02 | As above |
| Arsenic | mg/l | 0.05 | As above |
| Boron | mg/l | 0.5 | As above |
| Cadmium | mg/l | 0.0002 | As above |
| Chloride | mg/l | 0.86 | As above |
| Chromium (hexavalent) | mg/l | 0.01 | As above |
| Chromium (trivalent) | mg/l | 0.0089 | As above |
| Coliforms (total) | MPN/100ml | 5000 | As above |
| Coliforms (faecal) | MPN/100ml | 1000 | As above |
| Color | mg/l | Not significantly higher that seasonally adjusted background value | As above |
| Copper | mg/l | 0.002 | As above |
| Cyanide (free) | mg/l | 0.005 | As above |
| Dissolved oxygen | mg/l | 6 | As above |
| Ethanol | mg/l | 1.4 | As above |
| Fluoride | mg/l | 0.2 | As above |
| Iron | mg/l | 0.3 | As above |
| Lead | mg/l | 0.001 | As above |
| Manganese | mg/l | 0.05 | As above |
| Mercury | mg/l | 0.0001 | As above |
| Molybdenum | mg/l | 0.073 | As above |
| Naphthalene | mg/l | 0.016 | As above |
| Nickel | mg/l | 0.015 | As above |
| Nitrate | mg/l | 5 | As above |
| Nitrite | mg/l | 0.06 | As above |
| Oil & grease | - | Substantially absent, no iridescent sheen | As above |
| pH | - | 6.5-9 | As above |
| Phenols | mg/l | 0.004 | As above |
| Phosphorus | mg/l | 0.15 | As above |
| Selenium (total) | mg/l | 0.005 | As above |
| Silver | mg/l | 0.0001 | As above |
| Sulphide | mg/l | 0.002 | As above |
| Temperature | °C | < 2 increase | As above |
| Thallium | mg/l | 0.004 | As above |
| Total suspended solids | mg/l | 10 | As above |
| Tributyltin | mg/l | 0.000008 | As above |
| Turbidity | - | < 10% change | As above |
| Uranium | mg/l | 0.015 | As above |
| Zinc | mg/l | 0.005 | As above |

**မြေအောက်ရေအရည်အသွေးစံချိန်စံညွှန်းများ**

၃၂။ မြေအောက်ရေသည် ရေနေဂေဟဟနစ်များစွာတို့အတွက် မရှိမဖြစ်သော ရေအရင်းအမြစ် များ ဖြစ်ပြီး၊ အချို့သောမြစ်ချောင်းများ၊ ရေတိမ်ဒေသများအတွက် အချိန်များစွာ တို့တွင် တစ်ခု တည်းသောမူလရေဇာစ်မြစ်ဖြစ်နိုင်ပါသည်။ထို့အပြင် မြေအောက်ရေသည် ဒေသတွင်းသောက်ရေ အတွက် သာမက၊ အထူးသဖြင့် မြေအောက်ရေအိုင်များရှိသည့် မိုးနည်းဒေသများတွင် မူလနှင့် ဆင့်ပွားစက်မှုလုပ်ငန်းများအတွက် အလွန်အရေးကြီးပါသည်။ ထို့ကြောင့် အနီးပတ်ဝန်းကျင်ရေ အရည်အသွေးစံချိန်စံညွှန်းများမှာ မြေပေါ်ရေနှင့် မြေအောက်ရေနှစ်မျိုးလုံးနှင့် သက်ဆိုင်သည်၊ အဘယ်ကြောင့်ဆိုသော် မြေအောက်ရေက ကာကွယ်ပေးထားသည့် ပတ်ဝန်းကျင်တန်ဖိုးများ သည် အချို့သော မြေပေါ်အသုံးပြုမှုများ (ဥပမာ - သောက်ရေ၊ ဆည်မြောင်း၊ ရေနေ ဂေဟစနစ် ထိန်းသိမ်းရေး) တို့နှင့် ဆက်စပ်နေသောကြောင့်ဖြစ်သည်။

**အနီးပတ်ဝန်းကျင်ရှိ လေအရည်အသွေးဆိုင်ရာ စံချိန်စံညွှန်းများ**

၃၃။ လေအရည်အသွေးသည် ဇယား (၆) ပါ ကန့်သတ်တန်ဖိုးများကို လိုက်နာဆောင်ရွက်ရမည်။

ဇယား(၆)။ **အနီးပတ်ဝန်းကျင်ရှိ လေအရည်အသွေးဆိုင်ရာ စံချိန်စံညွှန်းများ**

| **Substance** | **Averaging Period** | **Standard**  **µg/m3** | **Reference** |
| --- | --- | --- | --- |
| Sulfur dioxide | 24 hours  10 minutes | 20  500 | NEQ(E)G |
| Nitrogen dioxide | 1 year  1 hour | 40  200 | As above |
| Particulate matter PM10 | 1 year  24 hours | 20  50 | As above |
| Particulate matter PM 2.5 | 1 year  24 hours | 10  25 | As above |
| Ozone | 8-hour daily maximum | 100 | As above |
| Mercury | 1 year | 1 | Air Quality Guidelines. 2000. World Health Organization. |
| Acid mist (workplace);  Sulfuric acid | 8-hour shift | 1 mg//m3 | Report on Carcinogens. 2011. U.S. Department of Health and Human Services.  [http://ntp.niehs.nih.gov/ntp/roc/twelfth/profiles/StrongInorganicAcidMists.pdf viewed on 10/10/2013](http://ntp.niehs.nih.gov/ntp/roc/twelfth/profiles/StrongInorganicAcidMists.pdf%20viewed%20on%2010/10/2013). |
| Acid mist (public);  Sulfuric acid | Per incident | 0.1mg/m3 per incident | U.S. Department of Labor, Sulphuric Acid: Exposure Limits and Health Effects. |

**အနီးပတ်ဝန်းကျင်ရှိ ဆူညံမှုဆိုင်ရာ စံချိန်စံညွှန်းများ**

၃၄။ ဆူညံမှုကြောင့် ထိခိုက်မှုများမှာ ဇယား (၇) ပါ ကန့်သတ်တန်ဖိုးများကို လိုက်နာ ဆောင်ရွက်ရမည် သို့မဟုတ် ဧရိယာပြင်ပရှိ အနီးဆုံးလက်ခံသည့်နေရာတွင် အခြေခံအဆင့်မှ အများဆုံးမြင့်တက်မှု 3 dB ထက် ကျော်လွန်စေခြင်းမရှိစေရ။

ဇယား(၇)။ **အနီးပတ်ဝန်းကျင်ရှိ ဆူညံမှု ဆိုင်ရာ စံချိန်စံညွှန်းများ**

|  |  |  |  |
| --- | --- | --- | --- |
| **Receptor** | **One Hour LAeq (dBA)** | | **Reference** |
| **Daytime 07:00-22:00** | **Nighttime**  **22:00-07:00** |
| Residential, institutional, educational | 55 | 45 | Noise Management, General EHS Guideline. 2007. International Finance Corporation. |
| Industrial, commercial | 70 | 70 | As above |

**လေထုအတွင်းဖောက်ခွဲခြင်း**

၃၅။ လေထုအတွင်းဖောက်ခွဲခြင်းအတွက် အမြင့်ဆုံးတန်ဖိုးမှာ 115 dBLinear ဖြစ်သည်။ (၁၂) လ ကာလအတွင်း စုစုပေါင်းဖောက်ခွဲသည့် အကြိမ်ရေ၏ ၅% အထိတွင် ယင်းတန်ဖိုး 115 dB Linear ထက် ကျော်လွန်နိုင်ပါသည်။ သို့ရာတွင် မည်သည့် ဖောက်ခွဲမှုတွင်မဆို 120 dB Linear ထက်မကျော်လွန်စေရ။ မြေတုန်ခါမှုအတွက် 5 mm/s (Peak Particle Velocity PPV) ဖြစ်သည်။ (၁၂) လကာလအတွင်း စုစုပေါင်းဖောက်ခွဲသည် အကြိမ်ရေ၏ ၅% အထိ ယင်းတန်ဖိုး 5 mm/s ထက် ကျော်လွန်နိုင်ပါသည်။ သို့ရာတွင် မည်သည့်ဖောက်ခွဲမှုတွင် မဆို 10 mm/s ထက် မကျော်လွန်စေရ။ ဖောက်ခွဲခြင်းကို နေ့အလင်းရောင်ရှိသည့် အချိန်တွင်သာ ပြုလုပ်ရမည်။

**သတ္တုရိုင်းပုံများ၊ စွန့်ပစ်မြေစာပုံများ၊ မိုးရေစုကန်များ၊ ရေထိန်းကန်များနှင့် သန့်စင်ပြုပြင် လုပ်ငန်းစဉ်သုံးကန်များ၊ Containment Liners အတွက် အသေးစိတ် သတ်မှတ်ချက်များ**

၃၆။သတ္တုရိုင်းပုံများ၊ စွန့်ပစ်မြေစာပုံများ၊ မိုးရေစုကန်များ၊ ရေထိန်းကန်များနှင့် သန့်စင် ပြုပြင် လုပ်ငန်းစဉ်သုံးကန်များ၊ Containment Liners အတွက် အစီရင်ခံစာတွင်ဖော်ပြထားသည့် အောက်ပါ အသေးစိတ်သတ်မှတ်ချက်များကို လိုက်နာဆောင်ရွက်ရမည်**-**

(က) ပတ်ဝန်းကျင်စီမံခန့်ခွဲမှုအစီအစဉ်၊ အပိုဒ် (၁၅) တွင်ပါရှိသည့်အတိုင်းစွန့်ပစ်ကျောက် များကိုလမ်းခင်းခြင်း၊ ပြန်လည်ဖို့ခြင်းဆောင်ရွက်ရန်နှင့် ပိုလျံကျောက်များကို သတ်မှတ်နေရာ (22º 42'18.71" N, 96º 01'29.21" E) တွင်လျောစောက် ၄၅ ဒီဂရီ၊ အမြင့် ပေ(၂၀) ထက်မပိုစေဘဲစုပုံရန်၊

(ခ) မြေအောက်တူးဖော်ကျင်းများမှ ထွက်ရှိလာသောစွန့်ပစ်ရေများကို ပြဒါးအင်ဝိုင်း လှည့်ကန်၊ ဆိုင်ယာနိုက်ချက်ကန်တို့တွင် Recycle စနစ်ဖြင့် ပြန်လည်အသုံး အသုံးပြုရန်နှင့် ပြင်ပမိုးရေဝင်ရောက်မှု မရှိစေရေး ဆောင်ရွက်ရန်၊ ပြဒါး အင်ဝိုင်းလှည့်ကန်၊ ဆိုင်ယာနိုက်ချက်ကန်တို့မှ ထွက်ရှိလာသောရေများအား ပလပ် စတစ် အထူခင်းထားသောရေစစ်ကန်တွင်စုဆောင်းပြီး ဤ ECC အပိုဒ် (၂၇) ပါ သတ်မှတ်စံချိန်စံညွှန်းများနှင့်အညီသန့်စင်ပြီးမှ စွန့်ပစ်သွားရန်၊

**လေထုညစ်ညမ်းမှုလျှော့ချရေး ပစ္စည်းကိရိယာများအတွက် အသေးစိတ်သတ်မှတ်ချက်များ**

၃၇။ လေထုညစ်ညမ်းမှု လျှော့ချရေးအတွက် သတ်မှတ်စံချိန်စံညွှန်းများနှင့်အညီ လျှော့ချ စွန့်ထုတ်နိုင်မည့် ထိရောက်မှုအရှိဆုံး နည်းလမ်းများကို အသုံးပြုဆောင်ရွက်ရန်၊

**ပတ်ဝန်းကျင်နှင့် လူမှုရေးစီမံခန့်ခွဲမှုဆိုင်ရာ စည်းကမ်းချက်များ**

၃၈။ **တည်ဆောက်ခြင်းနှင့်လုပ်ငန်းလည်ပတ်ခြင်းအတွက်အလုပ်လုပ်ချိန်များ။** ပတ်ဝန်းကျင် စီမံခန့်ခွဲမှုအစီအစဉ်၊ အပိုဒ် (၃-၁၄) တွင် ဖော်ပြထားသည့်အတိုင်း ဆောင်ရွက်ရန်နှင့် သတ္တုတွင်း နည်းဥပဒေများ၊ နည်းဥပဒေ ၁၇၄ ပါ ပြဌာန်းချက်များအတိုင်း လိုက်နာဆောင်ရွက်ရန်။

၃၉။ **ပတ်ဝန်းကျင်နှင့်လူမှုရေးဆိုင်ရာ စီမံခန့်ခွဲရေးစနစ်။** စီမံကိန်း အဆိုပြုသူသည် ပတ်ဝန်းကျင်ထိခိုက်မှုဆန်းစစ်ခြင်းဆိုင်ရာလုပ်ထုံးလုပ်နည်း၊ အပိုဒ် ၈၉ (က) အရ တစ်ဖက်ပါ တို့ကို ဖွဲ့စည်းဆောင်ရွက်ထားရှိရန် -

(က) ဆိုးကျိုးသက်ရောက်မှုအားလုံးကို ဖော်ထုတ်သတ်မှတ်ရန်၊ ထိန်းချုပ်ရန်၊ တားဆီး ကာကွယ်ရန် သို့မဟုတ် လျော့နည်းစေရန် လုပ်ထုံးလုပ်နည်းများနှင့် စီမံခန့်ခွဲမှု စနစ်များ၊

(ခ) ပတ်ဝန်းကျင်ဆိုင်ရာနှင့် လူမှုရေးဆိုင်ရာ ကတိကဝတ်အားလုံးကို လိုက်နာ ဆောင်ရွက်ရန် သေချာစေသည့် လုပ်ထုံးလုပ်နည်းများ၊

(ဂ) စီမံကိန်းလုပ်ငန်းအဆင့် (တည်ဆောက်ရေးအဆင့်၊ လုပ်ငန်းလည်ပတ်ဆောင်ရွက်မှု အဆင့်) အလိုက် ပတ်ဝန်းကျင်စီမံခန့်ခွဲမှုအစီအစဉ်တို့တွင် ဖော်ပြထားသည့် ဆောင်ရွက်မှုများကို အကောင်အထည်ဖော်ရန် လုပ်ထုံးလုပ်နည်းများ၊

(ဃ) စီမံကိန်း၏ ပတ်ဝန်းကျင်ဆိုင်ရာနှင့် လူမှုရေးဆိုင်ရာ ဆောင်ရွက်မှုများ တိုးတက် စေရန် လုပ်ထုံးလုပ်နည်းများ၊

(င) ပတ်ဝန်းကျင်ဆိုင်ရာနှင့် လူမှုရေးဆိုင်ရာ အရည်အချင်းပြည့်ဝသော ပုဂ္ဂိုလ်များ ပါဝင်သည့်အဖွဲ့အစည်း၊

(စ) စာရွက်စာတမ်း မှတ်တမ်းထားရှိခြင်း၊ အစီရင်ခံတင်ပြခြင်းနှင့် သတင်းအချက်အလက် များ ထုတ်ဖော်ခြင်း လုပ်ထုံးလုပ်နည်းများ။

၄၀။ **ပတ်ဝန်းကျင်၊ လူမှုဆိုင်ရာ၊ ကျန်းမာရေးနှင့်ဘေးအန္တရာယ်ကင်းရှင်းရေး။** စီမံကိန်းအဆိုပြုသူ သည် ပတ်ဝန်းကျင်စီမံခန့်ခွဲမှုအစီအစဉ် (EMP) အစီရင်ခံစာနှင့်အညီ ပတ်ဝန်းကျင်ထိန်းသိမ်းရေး၊ ကျန်မာရေးနှင့် ဘေးအန္တရာယ်ကင်းရှင်းရေးတို့ကို ကြီးကြပ်ဆောင်ရွက်ရန် အဖွဲ့တစ်ဖွဲ့ ဖွဲ့စည်း၍ ပတ်ဝန်းကျင်စီမံခန့်ခွဲမှုအစီအစဉ်၊ အပိုဒ် (၁၆) မှ (၂၇) အထိတွင် ဖော်ပြထားသည့် အစီအစဉ် များကို ဆောင်ရွက်ရမည်။

၄၁။ **စောင့်ကြပ်ကြည့်ရှုရေးအစီအစဉ်များ။** စီမံကိန်းအဆိုပြုသူသည် ဝန်ကြီးဌာန၏ သတ်မှတ် ချက်များနှင့်အညီ ပတ်ဝန်းကျင်နှင့် လူမှုဆိုင်ရာစီမံခန့်ခွဲမှုအစီအစဉ်များကို အကောင်အထည်ဖော် ရမည်ဖြစ်ပြီး ပတ်ဝန်းကျင်ဆိုင်ရာနှင့် လူမှုရေးဆိုင်ရာ စောင့်ကြပ်ကြည့်ရှုရေးအစီအစဉ်များကို ပတ်ဝန်းကျင် စီမံခန့်ခွဲမှုအစီအစဉ်တွင် ဖော်ပြပါရှိသည့် ဤ ECC၊ အပိုင်း (၂)၊ အပိုဒ် (၄) ပါ စောင့်ကြပ်ကြည့်ရှု ရမည့်အစီအစဉ်များနှင့် အောက်ပါသတ်မှတ်ချက်များကို ဆောင်ရွက်တင်ပြ ရန်-

(က) ယမ်းဖောက်ခွဲခြင်းနှင့်စပ်လျဉ်း၍ မြန်မာ့သတ္တုတွင်း နည်းဥပဒေများ၊ နည်းဥပဒေ ၁၈၁ နှင့်အညီ ဆောင်ရွက်မှု ရှိ/မရှိ စောင့်ကြပ်ကြည့်ရှုရမည်။

(ခ) ပတ်ဝန်းကျင်နှင့်ကျန်းမာရေးတို့အပေါ် သိသာထင်ရှားသော ဆိုးကျိုးသက်ရောက်မှု များအပါအဝင်သက်ရောက်မှုများ စောင့်ကြပ်ကြည့်ရှုမည့် Parameter များ၊ နည်းစနစ်များ၊ နမူနာစုဆောင်းခြင်းနှင့် ဓါတ်ခွဲစမ်းသပ်ခြင်း၊ စောင့်ကြပ်တိုင်းတာ မည့်နေရာ၊ အကြိမ်အရေအတွက်၊ အချိန်ဇယား၊ မှတ်တမ်းတင်ခြင်း နှင့် အစီရင်ခံ ခြင်း စသည်တို့ကို ရေးဆွဲ၍ အကောင်အထည်ဖော်ဆောင်ရွက်ပြီး သတ်မှတ်ချက် အတိုင်းတင်ပြရမည်။

(ဂ) လုပ်ငန်းဆောင်ရွက်သည့် လုပ်သားများကို ကျန်းမာရေးစစ်ဆေးမှုများ ဆောင်ရွက် ၍ စောင့်ကြပ်ကြည့်ရှုခြင်းအစီအစဉ်တွင် ထည့်သွင်းဖော်ပြရမည်။

၄၂။ **လူ့စွမ်းအားအရင်းအမြစ်များနှင့် ငွေရေးကြေးရေးဆိုင်ရာကတိကဝတ်များ။** ပတ်ဝန်းကျင် စီမံခန့်ခွဲမှုအစီအစဉ်၊ အပိုဒ် (၃၈) တွင်ဖော်ပြပါရှိသည့် စောင့်ကြပ်ကြည့်ရှုရေးအဖွဲ့ ထားရှိ ဆောင်ရွက်ရန် နှင့် အပိုဒ် (၄၁) တွင် ဖော်ပြပါရှိသည့် ရန်ပုံငွေထားရှိ ဆောင်ရွက်ရန်နှင့် လျာထား ရန်ပုံငွေနှင့် လုံလောက်မှုမရှိပါက ထပ်မံထည့်သွင်းဆောင် ရွက်ရမည်။ ပတ်ဝန်းကျင်စီမံခန့်ခွဲမှု အစီအစဉ်၊ အပိုဒ် (၃၇) တွင် ဖော်ပြပါရှိသည့်အဖွဲ့ကိုဖွဲ့စည်း၍ ပတ်ဝန်းကျင်စီမံခန့်ခွဲမှု လုပ်ငန်း များကို အကောင်အထည်ဖော်ဆောင်ရွက်ရန်၊ ပတ်ဝန်းကျင်စီမံခန့်ခွဲမှုအစီအစဉ်များကို အကောင် အထည်ဖော်ရန် လျာထားရန်ပုံငွေနှင့် လုံလောက်မှုမရှိပါက ထပ်မံထည့်သွင်းဆောင်ရွက်ရမည်။

၄၃။ **ရေရှည်တည်တံ့စေသော ထုတ်လုပ်မှုနှင့်သုံးစွဲမှု။** စီမံကိန်းအဆိုပြုသူသည်စီမံကိန်းတွင် ကုန်ကြမ်းပစ္စည်းများ၊ စွမ်းအင်နှင့်ရေတို့ကို ထိရောက်အကျိုးရှိစွာသုံးစွဲကြောင်း သေချာစေရန် သင့်တော်သော နည်းလမ်းများကို ဆောင်ရွက်ရမည်။ စီမံကိန်းအဆိုပြုသူသည် စီမံကိန်းလုပ်ငန်း များတွင် အသုံးပြုသည့် ကုန်ကြမ်းပစ္စည်းများနှင့် သုံးစွဲမည့်ရေပမာဏတို့ကို မှတ်တမ်းတင် ထားရမည် ဖြစ်ပြီး ပတ်ဝန်းကျင်ဆိုင်ရာထိခိုက်မှုများကို လျှော့ချနိုင်မည့် သို့မဟုတ် ကုန်ကြမ်း ပစ္စည်းနှင့် သုံးစွဲရေတို့ကိုပိုမိုထိရောက်အကျိုးရှိစွာ အသုံးပြုနိုင်မည့် သင့်လျော်သော အစားထိုး ပစ္စည်းများ ရရှိနိုင်ခြင်း ရှိ/မရှိကို အနည်းဆုံး(၃)နှစ်တစ်ကြိမ် ဆန်းစစ်သုံးသပ်၍ မှတ်တမ်းတင် ထားရမည်။ စီမံကိန်း အဆိုပြုသူသည် ထိုသို့သော ဆန်းစစ်သုံးသပ်ချက်များမှ သင့်လျော်သည်ဟု သတ်မှတ်ဖော်ထုတ်ထားသောနည်းလမ်းများကို လက်တွေ့အသုံးချနိုင်ရန် ဆက်လက်ဆောင်ရွက် ရမည်။

**ECC အားလိုက်နာဆောင်ရွက်မှုကို စောင့်ကြပ်ကြည့်ရှုခြင်းနှင့် အစီရင်ခံခြင်းဆိုင်ရာ စည်းကမ်း ချက်များ**

၄၄။ စီမံကိန်းအဆိုပြုသူသည် စီမံကိန်းတွင် ဤ ECC သက်သေခံလက်မှတ်အတိုင်း လိုက်နာ ဆောင်ရွက်မှုများကို စောင့်ကြပ်ကြည့်ရှုရမည်။ စောင့်ကြပ်ကြည့်ရှုခြင်းကို ECC သက်သေခံ လက်မှတ်ပါ ပတ်ဝန်းကျင်အရည်အသွေး (စံချိန်စံညွှန်း) ဆိုင်ရာစည်းကမ်းချက်များ၊ ပတ်ဝန်းကျင် နှင့် လူမှုဆိုင်ရာစီမံခန့်ခွဲမှုစည်းကမ်းချက်များ၊ စီမံကိန်းကတိကဝတ်များနှင့် သတ္တုတွင်း ပိတ်သိမ်းခြင်းနှင့်ပိတ်သိမ်းပြီးနောက်အဆင့်များအတွက် စည်းကမ်းချက်များအတိုင်း ဆောင်ရွက် ရမည်။

၄၅။ စီမံကိန်းအဆိုပြုသူသည် ယင်း၏တာဝန်များအား ဖောက်ဖျက်မှု သို့မဟုတ် အခြား လုပ်ငန်းများဆောင်ရွက်ရန် ပျက်ကွက်မှု သို့မဟုတ် ဤ ECC နှင့် ပတ်ဝန်းကျင်စီမံခန့်ခွဲမှုအစီ အစဉ်ပါ ဆောင်ရွက်ရမည့်အချက်များအား ဖောက်ဖျက်မှုများကို ဝန်ကြီးဌာနသို့ ဖြစ်နိုင်သမျှ ဆောလျင်စွာစာဖြင့်ရေးသား၍ အသိပေးတင်ပြရမည်။ ဆိုးရွားသော သက်ရောက်မှုဖြစ်စေ နိုင်သည့် ဖောက်ဖျက်မှုတစ်ခု သို့မဟုတ် ပတ်ဝန်းကျင်ထိန်းသိမ်းရေးဦးစီးဌာနက ချက်ချင်းသိရှိရန် လိုအပ်သည့် ဖြစ်ရပ်တစ်ခု ဖြစ်ပေါ်လာပါက (၂၄) နာရီ အတွင်းတွင်လည်းကောင်း၊ အခြားဖြစ်ရပ် အားလုံးတွင် စီမံကိန်းအဆိုပြုသူမှ ယင်းဖြစ်ရပ်ကို စတင်သိရှိသည့် အချိန်မှ (၇) ရက်အတွင်းတွင် လည်းကောင်း ဝန်ကြီးဌာနသို့ အသိပေးအကြောင်းကြားရမည်။

၄၆။ ပတ်ဝန်းကျင်နှင့် လူမှုရေးဆိုင်ရာစီမံခန့်ခွဲမှုအစီအစဉ်များ၊ စောင့်ကြပ်ကြည့်ရှုရေး အစီ အစဉ်များ အကောင်အထည်ဖော်ဆောင်ရွက်ခြင်းအပြင် အောက်ဖော်ပြပါ ကိစ္စရပ်များ ဖြစ်ပွား ပါက ဝန်ကြီးဌာနသို့ နှောင့်နှေးမှုမရှိစေဘဲ အစီရင်ခံတင်ပြရမည်-

(က) ပစ္စည်းကိရိယာများ သို့မဟုတ် နည်းစနစ်များ မှားယွင်းအလုပ်လုပ်ခြင်း၊ ပျက်စီး ခြင်း သို့မဟုတ် အလုပ်မလုပ်တော့ခြင်း၊

(ခ) သိသာထင်ရှားသော ညစ်ညမ်းမှု ဖြစ်ပေါ်စေခဲ့သော သို့မဟုတ် ဖြစ်ပေါ်နေစေသော သို့မဟုတ် ဖြစ်ပေါ်စေနိုင်သော မတော်တဆမှုတစ်ခုဖြစ်ပွားခြင်း သို့မဟုတ် ထုတ်လွှတ်မှု ကန့်သတ်တန်ဖိုးဖြင့် ထိန်းချုပ်ထားခြင်းမရှိသည့် အရာဝတ္ထုတစ်ခု ထုတ်လွှတ်ခြင်း၊

(ဂ) ဤ ECC သက်သေခံလက်မှတ်တွင် သတ်မှတ်ဖော်ပြထားသည့် ကန့်သတ်တန်ဖိုး တစ်ခုခုကို ချိုးဖောက်ခြင်း၊

(ဃ) ပတ်ဝန်းကျင်နှင့် ကျန်းမာရေးတို့အပေါ် သိသာထင်ရှားသော ဆိုးကျိုးသက်ရောက် မှုများ အသိပေးအကြောင်းကြားရာတွင် ဆောင်ရွက်ထားပြီးသော လျော့ပါးစေရေး နည်းလမ်းများနှင့် စီမံကိန်းလည်ပတ်မှုတွင် ပြောင်းလဲလုပ်ဆောင်ရန် အဆိုပြု သည့် လုပ်ငန်းများကိုလည်း ရှင်းလင်းဖော်ပြပေးရမည်။

၄၇။ **မမျှော်မှန်းနိုင်သောထိခိုက်မှုများ။** စီမံကိန်းတည်ဆောက်ခြင်း၊ လည်ပတ်ဆောင်ရွက် ခြင်း၊ ပိတ်သိမ်းခြင်း သို့မဟုတ် ရပ်စဲခြင်းအဆင့်တစ်ခုခုတွင် ပတ်ဝန်းကျင်ဆိုင်ရာနှင့် လူမှုရေး ဆိုင်ရာ စီမံခန့်ခွဲမှုအစီအစဉ်များ၌ ထည့်သွင်းစဉ်းစားထားခြင်းမရှိသည့် မမျှော်မှန်းနိုင်သော ပတ်ဝန်းကျင်/ လူမှုဆိုင်ရာ အန္တရာယ် သို့မဟုတ် ထိခိုက်မှု တစ်ခုခု ပေါ်ပေါက်လာပါက၊ စီမံကိန်း အဆိုပြုသူသည် ထိုသို့သောအန္တရာယ် သို့မဟုတ် ထိခိုက်မှု ဖြစ်ပေါ်သည်နှင့်တပြိုင်နက် ဖြစ်ပေါ် သည့် ကိစ္စရပ်နှင့် အဆိုပြုထားသော ကုစားဆောင်ရွက်ရေးလုပ်ငန်းစီမံချက်တို့ကို အသေးစိတ် ရှင်းလင်းဖော်ပြလျက် ဝန်ကြီးဌာနသို့ ချက်ချင်းအကြောင်းကြားရမည်။

၄၈။ **စောင့်ကြပ်ကြည့်ရှုရေးအစီရင်ခံစာများ။** စီမံကိန်းအဆိုပြုသူသည် ပတ်ဝန်းကျင် စောင့်ကြပ်ကြည့်ရှုရေးအစီရင်ခံစာများကို ဤ ECC ၊ အပိုင်း (၂)၊ အပိုဒ် (၄)တွင် ဖော်ပြထားသည့် တင်ပြမည့် အစီအစဉ်အတိုင်း တင်ပြရမည်။ စောင့်ကြပ်ကြည့်ရှုရေးအစီရင်ခံစာများတွင် အောက်ပါ အချက်များ ပါဝင်ရမည် -

(က) ဤ ECC ပါ စည်းကမ်းချက်များအားလုံးကို လိုက်နာဆောင်ရွက်ထားကြောင်း သက်သေခံ စာရွက်စာတမ်းများ၊

(ခ) တင်ပြထားသော ပတ်ဝန်းကျင်နှင့် လူမှုဆိုင်ရာစီမံခန့်ခွဲမှုအစီအစဉ်များအား အကောင်အထည်ဖော်ရေးအစီအစဉ်နှင့်နှိုင်းယှဉ်ဖော်ပြထားသည့် (အစီရင်ခံသည့် အချိန်အထိ) အကောင်အထည်ဖော်ခြင်းလုပ်ငန်း တိုးတက်မှုအခြေအနေ၊

(ဂ) ပတ်ဝန်းကျင်ဆိုင်ရာနှင့် လူမှုရေးဆိုင်ရာစီမံခန့်ခွဲမှုအစီအစဉ်များအား အကောင် အထည် ဖော်ရာတွင် တွေ့ကြုံရသော အခက်အခဲများ၊ ယင်းအခက်အခဲများကို ကုစားဆောင်ရွက်ရန် အကြံပြုချက်များနှင့် အနာဂတ်တွင် ယင်းအခက်အခဲများကို ရှောင်ရှားရန် သို့မဟုတ် ကြိုတင်ကာကွယ်ရန် အဆင့်များ၊

(ဃ) ပတ်ဝန်းကျင်ဆိုင်ရာနှင့် လူမှုရေးဆိုင်ရာစီမံခန့်ခွဲမှုအစီအစဉ်များကို မလိုက်နာ သည့် လုပ်ငန်း အမျိုးအစားနှင့်အရေအတွက်၊ ကုစားဆောင်ရွက်ရန် အဆိုပြုသည့် နည်းလမ်းများနှင့် ကုစားဆောင်ရွက်ရေးလုပ်ငန်းများ ပြီးစီးရမည့် အချိန်ဇယား၊

(င) စီမံကိန်း၏ ပတ်ဝန်းကျင်စီမံခန့်ခွဲရေးအဖွဲ့က ကွင်းဆင်းစစ်ဆေးတွေ့ရှိချက်များ အကျဉ်းချုပ်၊

(စ) ရှင်းပြချက်များ၊မှတ်ချက်များပါဝင်သည့်မိမိအစီအစဉ်ဖြင့် စောင့်ကြပ်ကြည့်ရှုခြင်း အစီရင်ခံစာများအကျဉ်းချုပ်၊

(ဆ) လုပ်ငန်းခွင်နှင့်ဒေသခံများ၏ ကျန်းမာရေးနှင့် ဘေးအန္တရာယ်ကင်းရှင်းရေးနှင့် သက်ဆိုင်သည့် မတော်တဆမှုများ၊ ဖြစ်ရပ်များအကျဉ်းချုပ်၊

(ဇ) တိုင်ကြားမှုများ၊ နစ်နာစေသည့် အကြောင်းအချက်များ အကျဉ်းချုပ်၊

(ဈ) ဒေသခံပြည်သူများချိတ်ဆက်ပါဝင်ရေးနှင့် ဒေသဖွံ့ဖြိုးရေးလုပ်ငန်းများ၊

(ည) EMP တွင်ကတိပြုထားသော သို့မဟုတ် ECC ပါ ပတ်ဝန်းကျင် အရည်အသွေး ဆိုင်ရာစံချိန်စံညွှန်းများ သို့မဟုတ် အခြားနည်းဖြင့်သတ်မှတ်ထားသော ပတ်ဝန်း ကျင်ဆိုင်ရာ တိုင်းတာရန်အချက် (Parameter) များနှင့် စည်းကမ်းချက်များအား စောင့်ကြပ်တိုင်းတာသည့်အချက်အလက်များ။

၄၉။ စီမံကိန်းအဆိုပြုသူသည် စောင့်ကြပ်ကြည့်ရှုရေးအစီရင်ခံစာပြုစုပြီးစီးပြီးနောက် (၁၀) ရက် အတွင်းတွင် ထိုအစီရင်ခံစာကို စီမံကိန်းအဆိုပြုသူ၏ ဝက်ဘ်ဆိုဒ် သို့မဟုတ် အများပြည်သူ စုဝေးရာနေရာများတွင်ထုတ်ပြန်ထားရှိရမည်။ မည်သည့်အဖွဲ့အစည်း သို့မဟုတ် ပုဂ္ဂိုလ်မဆို စောင့်ကြပ်ကြည့်ရှုရေးအစီရင်ခံစာ၏ ဒီဂျစ်တယ်မိတ္တူကို တောင်းခံနိုင်ပြီး စီမံကိန်းအဆိုပြုသူ သည် ထိုတောင်းခံချက်ကို လက်ခံရရှိသည့်နေ့မှ (၁၀)ရက်အတွင်းတွင် အစီရင်ခံစာ၏ ဒီဂျစ်တယ် မိတ္တူကို အီးမေးလ်ဖြင့်ဖြစ်စေ၊ တောင်းခံသူနှင့် သဘောတူညီထားသည့် အခြားနည်းလမ်းဖြင့် ဖြစ်စေ ပေးပို့ရမည်။

၅၀။ စီမံကိန်းအဆိုပြုသူသည် ဝန်ကြီးဌာနမှ လိုအပ်ပါက စီမံကိန်းတစ်ခုလုံးကိုဖြစ်စေ၊ တစိတ် တပိုင်းကိုဖြစ်စေ လွတ်လပ်သော ပတ်ဝန်းကျင်စစ်ဆေးမှုတစ်ရပ် ဆောင်ရွက်ရမည်။ ထိုသို့ ဆောင်ရွက်သည့် လွတ်လပ်သော ပတ်ဝန်းကျင်စစ်ဆေးမှုရလဒ်များကို ဝန်ကြီးဌာနသို့ တင်ပြ ရမည်။

၅၁။ စီမံကိန်းအဆိုပြုသူသည် ပတ်ဝန်းကျင်စစ်ဆေးသည့်ကုန်ကျစရိတ်များ၊ စစ်ဆေးသူများ အတွက် ကုန်ကျစရိတ်များကျခံခြင်းနှင့်ပတ်သက်၍ ပတ်ဝန်းကျင်ထိခိုက်မှုဆန်းစစ်ခြင်းဆိုင်ရာ လုပ်ထုံးလုပ်နည်း(၂၀၁၅)၊ အပိုဒ် (၁၂၂) နှင့်အညီ စီမံကိန်းအဆိုပြုသူမှ ကျခံရမည်။

၅၂။ စီမံကိန်းအဆိုပြုသူသည် သတ်မှတ်ပြဌာန်းထားသည့် ပတ်ဝန်းကျင်နှင့်လူမှုစီးပွားဆိုင်ရာ အာမခံပေးသွင်းငွေများ၊ ရန်ပုံငွေထောက်ပံ့ရန်အာမခံချက်များနှင့် ပတ်သက်သည့် အသေးစိတ် အချက်အလက်များကို ပတ်ဝန်းကျင်ထိန်းသိမ်းရေးဦးစီးဌာနသို့ တင်ပြရမည်။

၅၃။ စီမံကိန်းအဆိုပြုသူသည်အချက်အလက်များကို ထုတ်ပြန်ကြေညာရန်အတွက်စီမံကိန်း၏ ဝက်ဘ်ဆိုဒ်တွင်လည်းကောင်း၊ စာကြည့်တိုက်များ၊ ပြည်သူ့ခန်းမများ စသည့် အများပြည်သူ စုဝေးရာနေရာများတွင်လည်းကောင်း၊ စီမံကိန်းရုံးဌာနများတွင်လည်းကောင်း အများပြည်သူသိရှိ နိုင်စေရန်တင်ပြရမည်။ အဆိုပါ ဝက်ဘ်ဆိုဒ် သို့မဟုတ် ထုတ်ပြန်ကြေညာရန် အစီအစဉ်တွင် စီမံကိန်းအတွက်လိုအပ်သည့်အတည်ပြု ခွင့်ပြုချက်များ၊ လုပ်ငန်းအစီအစဉ်များ၊ အစီရင်ခံစာများ၊ ခွင့်ပြုမိန့်များ၊ လိုက်နာဆောင်ရွက်မှုကို စိစစ်သုံးသပ်ခြင်း၊ စစ်ဆေးခြင်းပြုလုပ်ထားသည့် အသေးစိတ် အချက်အလက်များကိုလည်းကောင်း နောက်ဆုံးရအချက်များဖြင့် ပုံမှန်မွမ်းမံ (Update) ပြုလုပ်၍ ထုတ်ပြန်ကြေညာရမည်။

၅၄။ ဝန်ကြီးဌာနသည် စီမံကိန်းက ECC သက်သေခံလက်မှတ်နှင့်အညီ လိုက်နာဆောင်ရွက် ရေးကို ကြပ်မတ်ရန်နှင့် လိုက်နာဆောင်ရွက်ခြင်း ရှိ/မရှိ သတ်မှတ်ဆုံးဖြတ်နိုင်ရေးအတွက် စီမံကိန်းနှင့်သက်ဆိုင်ရာဆက်စပ်လုပ်ငန်းများကို ပြည်ထောင်စုအဆင့်၊ ပြည်နယ်/တိုင်းဒေသကြီး အဆင့်၊ နေပြည်တော် ပြည်ထောင်စုနယ်မြေ သို့မဟုတ် ဒေသဆိုင်ရာရုံးများမှ ပတ်ဝန်းကျင် ထိန်းသိမ်းရေးဦးစီးဌာန အရာရှိများဖြင့်ဖြစ်စေ၊ အကြံပေးပုဂ္ဂိုလ်တစ်ဦးဦး၏ ဝန်ဆောင်မှုကိုသုံး၍ ဖြစ်စေ၊ ယင်းတို့ နှစ်မျိုးလုံးဖြင့်ဖြစ်စေ စောင့်ကြပ်ကြည့်ရှုခွင့်နှင့် စစ်ဆေးခွင့်ရှိသည်။

၅၅။ ဝန်ကြီးဌာန၏ စုံစမ်းစစ်ဆေးချက်အရ ဤ ECC သက်သေခံလက်မှတ်ပါ စည်းကမ်းချက် များကို မလိုက်နာမှု တစ်စုံတစ်ရာ တွေ့ရှိရပါက ဝန်ကြီးဌာနသည် စီမံကိန်းအဆိုပြုသူအား ကုစားပြင်ဆင်ရေးနည်းလမ်းများ ဆောင်ရွက်စေရန်ဖြစ်စေ သို့မဟုတ် ပတ်ဝန်းကျင်ထိခိုက်မှု ဆန်းစစ်ခြင်းဆိုင်ရာလုပ်ထုံးလုပ်နည်း (၂၀၁၅) တွင် ဖော်ပြထားသော ဒဏ်ကြေးများ ပေးဆောင် စေရန်ဖြစ်စေ သို့မဟုတ် နှစ်မျိုးလုံးကိုဖြစ်စေ သတ်မှတ်နိုင်သည်။

၅၆။ ပတ်ဝန်းကျင်ထိန်းသိမ်းရေးဦးစီးဌာနသည် စီမံကိန်းကို စစ်ဆေးရာတွင် ဓါတ်ပုံရိုက်ခြင်း၊ အသံသွင်းခြင်း၊ ဗွီဒီယိုရိုက်ကူးခြင်းတို့ကိုလည်းကောင်း၊ မြေဆီလွှာ၊ အနည်အနှစ်၊ ရေနှင့်လေ နမူနာများ စုဆောင်းရယူခြင်းကိုလည်းကောင်း၊ ကွန်ပျူတာများကို စစ်ဆေးခြင်းနှင့် ဒီဂျစ်တယ် ဖိုင်များအပါအဝင် စာရွက်စာတမ်းအထောက်အထားများအား မိတ္တူကူးခြင်းကိုလည်းကောင်း၊ လူပုဂ္ဂိုလ်များအားတွေ့ဆုံမေးမြန်းခြင်းကိုလည်းကောင်း၊ ဝန်ကြီးဌာနက လိုအပ်သည် သို့မဟုတ် သင့်တော်သည်ဟုယုံကြည်ရသည့် အခြားစစ်ဆေးရေးလုပ်ငန်းများကိုလည်းကောင်း ဆောင်ရွက် နိုင်သည်။

၅၇။ စောင့်ကြပ်ကြည့်ရှုခြင်း သို့မဟုတ် စစ်ဆေးခြင်းဆောင်ရွက်ရာတွင် လုပ်ငန်းခွင်နေရာများ၊ အထောက်အကူပြုပစ္စည်းများ၊ ယာဉ်များ၊ ကွန်ပျူတာများ၊ မှတ်တမ်းမော်ကွန်း ထိန်းသိမ်းရာ နေရာများ၊ စာရွက်စာတမ်းများ၊ မီဒီယာနှင့်အချက်အလက်စုဆောင်း သိမ်းဆည်းသည့် အခြား ပုံစံများနှင့်အမျိုးအစားများစသည်ဖြင့် အကန့်အသတ်မရှိ ပါဝင်ပြီး မည်သည့်လုပ်သား (ဝန်ထမ်း) သို့မဟုတ် ကန်ထရိုက်တာ သို့မဟုတ် လက်ခွဲကန်ထရိုက်တာကိုဖြစ်စေ တွေ့ဆုံမေးမြန်းခြင်း များလည်း ပါဝင်သည်။

၅၈။ စီမံကိန်းအား စစ်ဆေးခြင်းနှင့် စောင့်ကြပ်ကြည့်ရှုခြင်းဆောင်ရွက်ရန်အတွက် ဝန်ကြီး ဌာန၏ ကုန်ကျစရိတ်အားလုံးကို စီမံကိန်းအဆိုပြုသူက ကျခံရမည်။ သို့ရာတွင် ထိုကုန်ကျစရိတ် များသည် ပတ်ဝန်းကျင်နှင့် လူမှုရေးဆိုင်ရာစီမံခန့်ခွဲမှုအစီအစဉ်များနှင့် ဤ ECC တွင် သတ်မှတ် ဖော်ပြထားသည့် စီမံကိန်းကတိကဝတ်များကို လိုက်နာဆောင်ရွက်ရန်လိုအပ်သော ကုန်ကျစရိတ် ထက် မကျော်လွန်စေရ။

**စီမံကိန်း ကတိကဝတ်များ**

၅၉။ စီမံကိန်းအဆိုပြုသူသည် ပတ်ဝန်းကျင်စီမံခန့်ခွဲမှုအစီအစဉ်တွင်ဖော်ပြထားသည့် အောက် ဖော်ပြပါ စီမံကိန်းကတိကဝတ်များအားလုံးကို လိုက်နာရမည်ဖြစ်ပြီး လိုအပ်သော ငွေကြေးနှင့် လူ့စွမ်းအားအရင်းအမြစ်များကို ထောက်ပံ့ပေးရမည်။ စီမံကိန်းအဆိုပြုသူသည် ဤအပိုင်းတွင် ဖော်ပြ ထားသော စီမံကိန်းကတိကဝတ်များကို မလိုက်နာမဖြည့်ဆည်းနိုင်ပါက၊ စီမံကိန်းကို ဆိုင်းငံ့ ထားမည်ဖြစ်ပြီးဝန်ကြီးဌာနသည် စီမံကိန်းအဆိုပြုသူက ယင်း၏ ကတိကဝတ်များကို ဖြည့်ဆည်းပေးခဲ့ကြောင်း ကျေနပ်ဖွယ် တွေ့ရှိရသည့်အချိန်အထိ မည်သည့်လုပ်ငန်းကိုမျှ ထပ်မံ ဆောင်ရွက်ရမည် မဟုတ်ပါ-

(က) **ပတ်ဝန်းကျင်စီမံခန့်ခွဲမှုအစီအစဉ်၊ နောက်ဆက်တွဲ**တွင် ဖော်ပြထားသည့် ကတိ ကဝတ်နှင့်အညီ ဆောင်ရွက်ရန်၊

(ခ) ကုမ္ပဏီ၏ စီမံကိန်းဆိုင်ရာမူဝါဒများနှင့် သက်ဆိုင်ရာဥပဒေ၊ နည်းဥပဒေ၊ လုပ်ထုံး လုပ်နည်း၊ စံချိန်စံညွှန်းများနှင့် နိုင်ငံတကာစည်းကမ်းသတ်မှတ်ချက်များကို လိုက်နာဆောင်ရွက်ရန်၊

(ဂ) ပတ်ဝန်းကျင်စီမံခန့်ခွဲမှုအစီအစဉ်၊ နောက်ဆက်တွဲတွင် ဖော်ပြထားသည့် ထိခိုက်မှု လျော့ပါးစေရေးဆောင်ရွက်မည့်အစီအစဉ်ဇယား အတိုင်း လိုက်နာဆောင်ရွက်ရန်၊

(ဃ) ပတ်ဝန်းကျင်စီမံခန့်ခွဲမှုအစီအစဉ်၊ အပိုဒ် (၂၄)၊ (၂၅) နှင့် (၂၅) တွင်ဖော်ပြပါရှိသည့် ယမ်းအသုံးပြုမှုနှင့်အရေပေါ်အခြေအနေ တုန့်ပြန်ဆောင်ရွက်မည့် အစီအစဉ်တို့ကို အကောင်အထည်ဖော်ဆောင်ရွက်ရန်၊

(င) **ပတ်ဝန်းကျင်စီမံခန့်ခွဲမှုအစီအစဉ်၊ အပိုဒ် (၄၃)၊ ဒေသခံပြည်သူများတောင်ဆိုမှု နှင့်အညီ** အများပြည်သူနှင့်တိုင်ပင်ဆွေးနွေးမှုများကို (၃) လတစ်ကြိမ် ဆောင်ရွက် ရန်၊

(စ) ဤ ECC ၊ အပိုင်း (၂)၊ အပိုဒ် (၄) တွင် ဖော်ပြပါရှိသည့် စောင့်ကြပ်ကြည့်ရှုမည့် အစီအစဉ်များအတိုင်း အကောင်အထည်ဖော်ဆောင်ရွက်ရန်၊

(ဆ) ပတ်ဝန်းကျင်စီမံခန့်ခွဲမှုအစီအစဉ်၊ **အပိုဒ် (၂၉) မှ (၃၃) ပါ** မိုင်းပိတ်သိမ်းခြင်း အစီအစဉ်များကို အကောင်အထည်ဖော် ဆောင်ရွက်ရန်၊

အငြင်းပွားမှု ဖြေရှင်းရေးဆိုင်ရာ စည်းကမ်းချက်များ

၆၀။ **တိုင်ကြားမှုများနှင့်ပြဿနာများအားစီမံခန့်ခွဲရေးလုပ်ငန်းစဉ်။** စီမံကိန်းအဆိုပြုသူသည် တိုင်ကြားမှုနှင့် ပြဿနာစီမံခန့်ခွဲရေးတို့ကို ထိရောက်စွာဆောင်ရွက်ပေးနိုင်ရန် ဒေသခံများနှင့် တိုင်ပင်ဆွေးနွေးရေးကော်မတီတစ်ရပ်ကိုထူထောင်၍ အောက်ပါလုပ်ငန်းများ ဆောင်ရွက်ရမည် -

(က) စီမံကိန်းအကျိုးဆက်စပ်သူများထံမှ ဘောင်ဝင်သော တိုင်ကြားချက်များကို စိစစ် သုံးသပ်ခြင်းနှင့် မှတ်တမ်းတင်ခြင်း၊ (ဘောင်ဝင်သော တိုင်ကြားချက်များတွင် စီမံကိန်းနှင့် သက်ဆိုင်သော ကိစ္စရပ်များ၊ စီမံကိန်းလုပ်ငန်းများ ဆောင်ရွက်ရန် တာဝန်ရှိသော ကန်ထရိုက်တာ၊ လက်ခွဲကန်ထရိုက်တာ သို့မဟုတ် လူပုဂ္ဂိုလ် တစ်ဦးဦးနှင့် သက်ဆိုင်သည့် ကိစ္စရပ်များ၊ ရန်ပုံငွေများကို အလွဲသုံးခြင်းနှင့် အခြားပုံမှန်မဟုတ်သည့် ကိစ္စရပ်များအား တိုင်ကြားခြင်း၊ ပြန်လည်နေရာ ချထားရေး၊ ပတ်ဝန်းကျင်ထိန်းသိမ်းရေးနှင့် ကျား/မ တန်းတူညီမျှမှုတို့ အပါအဝင် ဘေးအန္တရာယ်ကင်းရှင်းရေးနှင့် ပတ်သက်သည့် နစ်နာမှုများကို တိုင်းကြားခြင်း စသည်တို့ ပါဝင်ကြသည်။)

(ခ) နစ်နာမှုများကို တက်ကြွစွာဖြင့် ကြိုတင်ဖြေရှင်းပေးခြင်း၊

(ဂ) ရွေးချယ်ဆောင်ရွက်မည့် လုပ်ငန်းစဉ်/လုပ်ငန်းကို တိုင်ကြားသူများသို့ အသိပေး အကြောင်းကြားခြင်း၊

(ဃ) လက်ခံရရှိသည့် တိုင်ကြားချက်အရေအတွက်၊ ဖြေရှင်းပြီးသည့် တိုင်ကြားချက် အရေအတွက်၊ နစ်နာမှုဖြေရှင်းရေးလုပ်ငန်း၏ အပြီးသတ်အကျိုးရလဒ်များ၊ ရွေးချယ်ဆောင်ရွက်သော ဖြေရှင်းရေးလုပ်ငန်းစဉ် စသည်တို့နှင့်ပတ်သက်၍ အကျဉ်းချုပ်အစီရင်ခံစာများကို အချိန်ကာလအလိုက် ပြုစုခြင်းနှင့် ထိုအစီရင်ခံစာ များအား ဝန်ကြီးဌာနက ဖတ်ရှုနိုင်ရန် တင်ပြရမည်။

၆၁။ **စီမံကိန်းအပေါ်တိုင်ကြားချက်များနှင့် စပ်လျဉ်းသည့် အစီအစဉ်။** စီမံကိန်းအဆိုပြုသူသည် တည်ဆောက်ရေးလုပ်ငန်းများမစတင်မီနှင့် စီမံကိန်းသက်တမ်းတစ်လျှောက်လုံးအတွက် ဒေသခံ ပြည်သူများထံမှ တိုင်ကြားချက်များကိုလက်ခံရန် အောက်ပါတို့ကိုဆောင်ရွက်ထားရမည် -

(က) လုပ်ငန်းခွင်ရှိ တည်ဆောက်ခြင်းနှင့် လည်ပတ်ခြင်းလုပ်ငန်းများနှင့် စပ်လျဉ်း၍ တိုင်ကြားမှုများကို မှတ်တမ်းတင်နိုင်ရန်အတွက် (၂၄) နာရီ ခေါ်ဆိုနိုင်သည့် တယ်လီဖုန်းနံပါတ်တစ်ခုထားရှိရန်၊

(ခ) စာဖြင့်ရေးသားထားသောတိုင်ကြားချက်များကို ပေးပို့နိုင်ရန်အတွက် စာပို့လိပ်စာ တစ်ခု ထားရှိရန်၊

(ဂ) တိုင်ကြားချက်များကို အီလက်ထရောနစ်နည်းလမ်းဖြင့် ပေးပို့နိုင်ရန်အတွက် အီးမေးလ်လိပ်စာတစ်ခု ထားရှိရန်နှင့် တယ်လီဖုန်းနံပါတ်၊ စာပို့လိပ်စာနှင့် အီးမေးလ် လိပ်စာတို့ကို တည်ဆောက်ရေးလုပ်ငန်းများ မစတင်မီတွင် စီမံကိန်း အဆိုပြုသူ၏အင်တာနက်ဝက်ဘ်ဆိုဒ် သို့မဟုတ် ပြည်သူများရှင်းလင်းစွာ တွေ့မြင် နိုင်သည့် အနေအထားဖြင့် လုပ်ငန်းခွင်၏ အဝင်ဝအနီးတွင် ဆိုင်းဘုတ်တစ်ခုဖြင့် ရေးသားဖော်ပြပေးထားရမည်။

၆၂။ စီမံကိန်းအဆိုပြုသူသည် လက်ခံရရှိသည့် တိုင်ကြားအချက်အလက်များကို အောက်ပါ အချက်များပါဝင်သည့် မှတ်တမ်းတင်စာအုပ် ထားရှိရမည့်အပြင် အဆိုပါတိုင်ကြားချက် မှတ်တမ်း တင်စာအုပ်ကို ဝန်ကြီးဌာနက စစ်ဆေးရန် တောင်းခံလာပါက ပေးအပ်တင်ပြရမည်-

(က) တိုင်ကြားသည့် နေ့ရက်နှင့် အချိန်၊

(ခ) တိုင်ကြားသည့် နည်းလမ်း၊ (တယ်လီဖုန်း၊ စာ၊ အီးမေးလ်ဖြင့်)

(ဂ) တိုင်ကြားသူက ဖော်ပြထားသော ပုဂ္ဂိုလ်ရေး အသေးစိတ်အချက်အလက်များ၊

(ဃ) တိုင်ကြားသည့် အကြောင်းအရာ၊

(င) တိုင်ကြားချက်နှင့်စပ်လျဉ်း၍ စီမံကိန်းအဆိုပြုသူက ဆောင်ရွက်ထားသည့် အရေးယူဆောင်ရွက်ချက်၊

(စ) တိုင်ကြားချက်နှင့်စပ်လျဉ်း၍ စီမံကိန်းအဆိုပြုသူက မည်သည့်လုပ်ဆောင်ချက်မှ ဆောင်ရွက်ထားခြင်းမရှိပါက အဘယ်ကြောင့် မဆောင်ရွက်ရသည်ဟူသော အကြောင်းပြချက်။

၆၃။ **ဒေသခံများနှင့် တိုင်ပင်ဆွေးနွေးရေးကော်မတီ။** စီမံကိန်းအဆိုပြုသူသည် စီမံကိန်း လည်ပတ်သည့် အဆင့်အတွင်းတွင် ဒေသခံများနှင့် တိုင်ပင်ဆွေးနွေးရေးကော်မတီတစ်ရပ်ကို ဖွဲ့စည်းရမည်။

၆၄။ **ဒေသခံများသို့ သတင်းအချက်အလက်ထုတ်ပြန်ရေးအစီအစဉ်။** စီမံကိန်းအဆိုပြုသူသည် တည်ဆောက်ရေးလုပ်ငန်းများ မစတင်မီတွင် စီမံကိန်းတည်ဆောက်ရေးအဆင့်နှင့် လည်ပတ်သည့် အဆင့်တို့၌ ဒေသခံများနှင့် ဆက်သွယ်ပြန်ကြားရေး လုပ်ငန်းစဉ်များ၊ တိုင်ပင်ဆွေးနွေးရေး လုပ်ငန်းစဉ်များအတွက် အချက်အလက်ထုတ်ပြန်ရေးအစီအစဉ် တစ်ရပ်ကိုရေးဆွဲ၍ အကောင် အထည်ဖော်ရမည်။ ထိုအစီအစဉ်တွင် အောက်ပါအချက်များပါဝင်ရမည် -

(က) ဖေါက်ခွဲခြင်းလုပ်ငန်းများအပါအဝင် တည်ဆောက်ရေးလုပ်ငန်းများကို ဒေသခံ ပြည်သူများသို့ အသိပေးမည့်အစီအစဉ်၊

(ခ) တည်ဆောက်ရေးကာလအတွင်း ယာဉ်သွားလာမှုလမ်းကြောင်းများ၊ ယာဉ်သွား လာမှုကြောင့် ဖြစ်နိုင်သော အနှောင့်အယှက်များ၊ ပတ်ဝန်းကျင်ထိခိုက်မှုနှင့် စပ်လျဉ်း၍ သက်ဆိုင်ရာဒေသခံများသို့ အသိပေးမည့်အစီအစဉ်၊

(ဂ) တည်ဆောက်ရေးကာလ ယာဉ်သွားလာမှုကြောင့် ထိခိုက်မှုအနည်းဆုံးဖြစ်စေရေး အတွက် ဒေသခံမြေပိုင်ရှင်များနှင့် တိုင်ပင်ဆွေးနွေးမည့်အစီအစဉ်၊

(ဃ) ECC သက်သေခံလက်မှတ်တွင် သတ်မှတ်ထားသည့် အလုပ်ချိန်ပြင်ပတွင် လုပ်ငန်း ဆောင်ရွက်ရန်လိုအပ်ပါက ဒေသခံများသို့ အသိပေးမည့်အစီအစဉ်၊

(င) ထိခိုက်ခံရသည့် မြေယာများကို ပြန်လည်ထူထောင်ပေးရန်အတွက် ထိခိုက်ခံစား ရသည့် မြေပိုင်ရှင်များအား အသိပေး၍ တိုင်ပင်ဆွေးနွေးမည့်အစီအစဉ်။

၆၅။ **လုပ်သားများနစ်နာမှု ဖြေရှင်းပေးရေးလုပ်ငန်းစဉ်။** စီမံကိန်းအဆိုပြုသူသည် စီမံကိန်း လည်ပတ်ဆောင်ရွက်စဉ်အတွင်း လုပ်သားများ၏ တိုင်ကြားချက်/ နစ်နာချက်များကို ပြန်လည် ဖြေရှင်းပေးရန် လုပ်ငန်းစဉ်တစ်ရပ်ကို တည်ထောင်ရပါမည်။ ယင်းတွင် နေရာထိုင်ခင်း အခြေအနေ များကြောင့် ထွက်ပေါ် လာသော မကျေနပ်ချက်များကို တုံ့ပြန်ဖြေရှင်းပေးရန်လည်း ပါဝင်သည်။

**စီမံကိန်းပိတ်သိမ်းခြင်းနှင့် ပိတ်သိမ်းပြီးနောက်အဆင့်များအတွက် စည်းကမ်းချက်များ**

၆၆။ **သတ္တုတွင်းပိတ်သိမ်းခြင်းနှင့် ပိတ်သိမ်းပြီးနောက်အဆင့်များအတွက် အစီအစဉ်ရေးဆွဲ ခြင်း။** သတ္တုတွင်းပိတ်သိမ်းခြင်းအစီအစဉ်ကို သတ္တုတွင်းနည်းဥပဒေများ၊ နည်းဥပဒေ ၁၈၆ (ဂ) ပါ ပြဌာန်းချက်နှင့်အညီထုတ်လုပ်မှု လုပ်ငန်း စတင်ပြီးရက်ပေါင်း (၉၀) အတွင်း တင်ပြရမည်။ သတ္တုတွင်းပိတ်သိမ်းခြင်းနှင့် ပိတ်သိမ်းပြီးနောက် အဆင့်များအတွက် စီမံချက်ကို စက်မှုလုပ်ငန်း ဆိုင်ရာ အလေ့အထကောင်းများ၊ စမ်းသပ်ခြင်း အစီအစဉ်များမှ ရလဒ်များ၊ လုပ်ငန်းလည်ပတ်မှု နည်းလမ်းပြောင်းလဲမှုများ၊ သတ္တုတွင်းစီမံချက် ပြောင်းလဲမှုများကိုအခြေခံလျက် သတ္တုတွင်း လုပ်ငန်း လည်ပတ်စဉ်အတွင်းတွင်လည်း (၅)နှစ် တစ်ကြိမ် ပြန်လည်မွမ်းမံ (update) ရန်ဖြစ်သည်။ စီမံကိန်းအဆိုပြုသူသည် သတ္တုတွင်း ပိတ်သိမ်းခြင်းနှင့် ပိတ်သိမ်းပြီးနောက် အဆင့် များအတွက် စီမံချက်ရေးဆွဲခြင်းတိုးတက်မှုကို စောင့်ကြပ်ကြည့်ရှု၍ ဝန်ကြီးဌာနသို့နှစ်စဉ် အစီရင်ခံစာတင်သွင်းရမည်။

၆၇။ **ကုန်ကျစရိတ်ခန့်မှန်းခြင်း။** စီမံကိန်းအဆိုပြုသူသည် ပြန်လည်ထူထောင်ခြင်း၊ ရပ်ဆိုင်း ခြင်း၊ ပိတ်သိမ်းခြင်းနှင့် ပိတ်သိမ်းပြီးနောက်အဆင့်များအတွက် ကုန်ကျစရိတ်ကို သတ္တုတွင်း နည်းဥပဒေများ၊ နည်းဥပဒေ ၁၈၅ ပါပြဌာန်းချက်နှင့်အညီ ဆောင်ရွက်နိုင်ရေး လုံလောက်သည့် ရန်ပုံငွေထားရှိရမည်။ စီမံကိန်းအဆိုပြုသူသည် ပြန်လည်ထူထောင်ခြင်း၊ ရပ်ဆိုင်းခြင်း၊ ပိတ်သိမ်း ခြင်းနှင့် ပိတ်သိမ်းပြီးနောက်အဆင့်များ၌ ဆောင်ရွက်မည့် လုပ်ငန်းများနှင့် ဆက်စပ်နေသော ကုန်ကျစရိတ်များကို တွက်ချက်ရမည်။ ယင်းတွင် သတ္တုတွင်းလုပ်ငန်း၏ မည်သည့်အဆင့်တွင် မဆို ယာယီပိတ်သိမ်းခြင်း သို့မဟုတ် သတ်မှတ်ချိန်ထက်စော၍ ပိတ်သိမ်းခြင်းများလည်း ပါဝင် သည်။ကုန်ကျစရိတ်တွက်ချက်ရာတွင် တတိယပုဂ္ဂိုလ် (သို့မဟုတ်) အဖွဲ့အစည်းထံမှ ဝန်ဆောင်မှု များကို အသုံးပြုရမည်ဖြစ်ပြီး၊ အမြဲမွမ်းမံ (update)နေကာ ဝန်ကြီးဌာနသို့ တင်ပြရမည်။ စီမံကိန်း အဆိုပြုသူသည် ပြန်လည်ထူထောင်ခြင်း၊ ရပ်ဆိုင်းခြင်း၊ ပိတ်သိမ်းခြင်း၊ ပိတ်သိမ်းပြီးနောက် ဆောင်ရွက်ရမည့် လုပ်ငန်းများအားလုံးကို လွှမ်းခြုံလျက် (ပိတ်သိမ်းခြင်းနှင့် ပိတ်သိမ်းပြီးနောက် အဆင့်များအပါအဝင် သတ္တုတွင်းစီမံကိန်း သက်တမ်းတစ်လျှောက်လုံး အတွက် တွက်ချက်ထား သည့် ကုန်ကျစရိတ်များအား ရရှိနိုင်ကြောင်း သေချာစေရေးအတွက် ငွေကြေးထောက်ပံ့ရေး အစီအစဉ်တစ်ခုကို ထောက်ပံ့ပေးရမည်။

၆၈။ **ရန်ပုံငွေထားရှိခြင်း။** စီမံကိန်းအဆိုပြုသူသည် ပြန်လည်ထူထောင်ခြင်း၊ ရပ်ဆိုင်းခြင်း၊ ပိတ်သိမ်းခြင်းနှင့် ပိတ်သိမ်းပြီးနောက်အဆင့်များအတွက် ကုန်ကျစရိတ်ကို သတ္တုတွင်းနည်း ဥပဒေများ၊ နည်းဥပဒေ ၁၈၅ (င) ပါပြဌာန်းချက်နှင့်အညီ နိုင်ငံတော်ဘဏ်တစ်ခုခုတွင် သတ္တု တွင်းပိတ်သိမ်းရေးအတွက် ရန်ပုံငွေထားရှိရမည်။ စီမံကိန်းအဆိုပြုသူသည် သတ္တုတွင်းလည်ပတ် ခြင်း အဆင့်မစတင်မီတွင် ပြန်လည်ထူထောင်ရေး၊ မူလအတိုင်း ပြန်ဖြစ်စေရေးအတွက် ကုန်ကျ စရိတ် အပြည့်အဝကို ကာမိစေရန် ရန်ပုံငွေအာမခံစာချုပ် သို့မဟုတ် အာမခံငွေတစ်ရပ်ကို ယာယီ ပေးသွင်းထားရန် လိုအပ်သည်။ ရန်ပုံငွေအာမခံ သို့မဟုတ် အာမခံပေးသွင်းငွေနှင့် ပတ်သက်သည့် စည်းကမ်းချက်များကို ဆုံးဖြတ်၍ စီမံကိန်အဆိုပြုသူနှင့် သဘောတူညီမှု မရရှိသေးလျှင်ဖြစ်စေ၊ ရန်ပုံငွေအာမခံကို သတ်မှတ်ချက်အတိုင်း မပေးသွင်းရသေးလျှင်ဖြစ်စေ သတ္တုတွင်း၏ မည်သည့် လုပ်ငန်းကိုမျှ မစတင်ရ။

၆၉။ **သတ္တုတွင်း အပြီးသတ်ပိတ်သိမ်းခြင်းအစီအစဉ်။** စီမံကိန်းအဆိုပြုသူသည် သတ္တုတွင်း နည်းဥပဒေများ၊ နည်းဥပဒေ ၁၈၆ (ဃ) ပါ ပြဌာန်းချက်နှင့်အညီ ပိတ်သိမ်းရန် စီစဉ်ထားသည့် အချိန်မတိုင်မီ (၁) နှစ်ထက်နောက်မကျစေဘဲ အပြီးသတ်ပိတ်သိမ်းခြင်းအစီအစဉ်ကို တင်ပြရမည်။

၇၀။ **ပိတ်သိမ်းပြီးနောက်ကာလတွင် စောင့်ကြပ်ကြည့်ရှုခြင်း။** ပိတ်သိမ်းပြီးနောက်ကာလများ အတွက် သတ္တုတွင်းနည်းဥပဒေများ၊ နည်းဥပဒေ ၁၈၅(ဃ)ပါ ပြဌာန်းချက်နှင့်အညီ သတ္တုတွင်း လုပ်ကွက်ဧရိယာကို သတ္တုတွင်းပိတ်သိမ်းပြီးနောက် တစ်ဆက်တည်း ၅ နှစ်အထိ စွန့်ပစ်မြေ၊ စွန့်ပစ်ရေအပါအ၀င် ပတ်၀န်းကျင်ထိန်းသိမ်းရေးကိုစောင့်ကြည့်လေ့လာခြင်း၊ အကဲဖြတ်ဆန်းစစ် ခြင်းနှင့် ကုစားဆောင်ရွက်ပေးခြင်းတို့ ပြုရမည်။သို့ရာတွင်ပိတ်သိမ်းပြီးနောက် ကုစားဆောင်ရွက် မှု ကာလ မလုံလောက်ပါက စောင့်ကြပ်ကြည့်ရှုရေးကာလကို (၅)နှစ် နောက်ပိုင်းအထိ တိုးချဲ့နိုင် ပြီး နိုင်ငံတကာ စံချိန်စံညွှန်းများကို အခြေခံ၍ ဆုံးဖြတ်မည်ဖြစ်သည်။

၇၁။ **ပတ်ဝန်းကျင်စီမံခန့်ခွဲမှုအစီအစဉ်ပါဆောင်ရွက်မည့်လုပ်ငန်းများ။** ပတ်ဝန်းကျင်စီမံခန့်ခွဲမှု အစီအစဉ်တွင်ဖော်ပြထားသည့် အောက်ဖော်ပြပါလုပ်ငန်းများကို အကောင်အထည်ဖော်ဆောင်ရွက် ရမည်-

(က) ပတ်ဝန်းကျင်စီမံခန့်ခွဲမှုအစီအစဉ် အပိုဒ် (၂၈) မှ (၃၁) အထိပါ မိုင်းပိတ်သိမ်းမည့် အစီအစဉ်များကို လိုက်နာဆောင်ရွက်ရမည်။

(ခ) မဖြစ်မနေဖယ်ရှားရမည့် အပေါ်ယံမြေဆီလွှာအား နေရာသတ်မှတ်၍ သီးခြားစုပုံ ထားရှိရမည်။ ရေတိုက်စားမျောပါခြင်းမရှိစေရန်နှင့် ဖုန်များ၊ မှုန်များလွင့်ပါခြင်း မရှိစေရန် အဖုံး၊ အကာများဖုံးအုပ်ထားခြင်း၊ မြက်ခင်း များစိုက်ပျိုးထားရှိရမည်။

(ဂ) မြေသားပြိုကျခြင်း၊ ပြတ်ရွေ့ခြင်း မရှိစေရေးနှင့်တိုက်စားမှုဖြစ်နိုင်သော ကျင်းဟောင်း နံရံများ၊ မြေစာပုံနံရံများ ပြိုကျမှုမရှိစေရေးအတွက် လှေကားထစ်များပြုလုပ်ခြင်း၊ မြေထိန်းနံရံများတည်ဆောက်ခြင်း၊ အမြစ်ရှည်သောမြက်ပင်များ စိုက်ပျိုးခြင်းတို့ ဆောင်ရွက်ရမည်။ မြေအောက်လှိုက်များအတွင်းသို့ ဆင်းသည့် ဝင်/ထွက်ပေါက် အား ခိုင်ခန့်စွာပိတ်ဆို့ရမည်။ ချောင်း/မြောင်းများ ရေစီးရေလာပိတ်ဆို့မှု မရှိစေ ရေး ရေလမ်းကြောင်းများ ဖွင့်ထုတ်ခြင်းတို့ ဆောင်ရွက်ရမည်။ စီမံကိန်း ဧရိယာအတွင်းရှိ မြေပေါ်မြေအောက်မှ မြေနမူနာ၊ ရေနမူနာများရယူ၍ ဓါတ်ခွဲ စမ်းသပ်ခြင်းများ ဆောင်ရွက်၍ သတ်မှတ်စံချိန်စံညွှန်းများနှင့်အညီ ရရှိစေရေး ဆောင်ရွက်ရမည်။

(ဃ) စွန့်ပစ်ပစ္စည်းများ၊ အဆောက်အအုံများ၊ စက်ယန္တရားများ၊ လျှပ်စစ်မီးကြိုးများအား သန့်စင်ရှင်းလင်းရမည်။

(င) တူးဖော်ခြင်းလုပ်ငန်းနှင့် ဆက်စပ်သောလုပ်ငန်းများကြောင့် ပျက်စီးသွားသော နေရာများကိုမြေပြုပြင်ခြင်းများဆောင်ရွက်၍ ဒေသနှင့် သင့်လျော်သောအပင်များ ပြန်လည်စိုက်ပျိုးရမည်။